ישיבת מליאה, כנסת 25, פרוטוקול מספר 86, 2023-06-27 00:00

אמיר אוחנה: חברות וחברי הכנסת, שלום, אני מתכבד לפתוח את ישיבת הכנסת היום, יום שלישי, ח' בתמוז התשפ"ג, 27 ביוני 2023

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      מכתבה של הוועדה הציבורית לקביעת שכר ותשלומים אחרים לחברי הכנסת בנושא: משיכת ההמלצה בעניין שינוי אופן חישוב מענק הפרישה לחברי הכנסת עם סיום כהונתם

דן מרזוק:       הסכם בין ממשלת יפן לממשלת מדינת ישראל בדבר אשרות חופשת עבודה

דן מרזוק:  תודה

אמיר אוחנה: יפה

אמיר אוחנה: הנושא הראשון על סדר-היום: נאומים בני דקה

אמיר אוחנה:  חברי כנסת המעוניינים לנאום, יצביעו בעד

אמיר אוחנה:  ההצבעה תתחיל כעת, בבקשה

אמיר אוחנה:  עד שאקבל לידיי את הרשימה, ראשון הנואמים, חבר הכנסת אבי מעוז, בבקשה

אבי מעוז: תודה, אדוני היושב-ראש

אבי מעוז:  נאום הנדסת תודעת מס' 92, והפעם על השאלה אצל מי התנ"ך

אבי מעוז:  שלשום בוועדת החוקה אמרה חברת כנסת מיכאלי, ואני מצטט: מה שמבדיל דמוקרטיה משלטון מלוכני, מדברים שהיו נהוגים בימי הביניים או אצלכם בתנ"ך – סוף ציטוט

אבי מעוז:  לא להאמין: "אצלכם בתנ"ך"

אבי מעוז:  אישה יהודייה, חברת כנסת, עומדת בראש מפלגה שהנהיגה פעם את המדינה והיו חברים בה אישים כמו ברל כצנלסון, דוד בן גוריון, פרופ' בן-ציון דינור, שהיו מחוברים ביותר לזהותם היהודית בכלל ולתנ"ך בפרט, אומרת שהתנ"ך הוא אצלנו ולא אצלה

אבי מעוז:  הנדסת תודעה עצמית מזעזעת

אבי מעוז:       אז חברת הכנסת מיכאלי, זה לא יעזור לך

אבי מעוז:  כמה שלא תתנכרי לזהותך, למורשתך ולספר הספרים, לתורה, לנביאים ולכתובים, לא תוכלי לעקור אותה ממך ואת עצמך מהם

אבי מעוז:  אני ממליץ לחברת הכנסת מיכאלי, לחזור בה מההתנכרות העצמית הזאת

אבי מעוז:  תודה

אמיר אוחנה: תודה לחבר הכנסת מעוז

אמיר אוחנה:  יעלה ויבוא חבר הכנסת אוריאל בוסו, ואחריו – חבר הכנסת ניסים ואטורי

אוריאל בוסו: אדוני היושב-ראש, חבריי חברי הכנסת, היום סגן הרמטכ"ל אלוף במילואים יאיר גולן, חבר כנסת לשעבר, אמר: קורא לעשות גם דברים בלתי חוקיים, אין ברירה

אוריאל בוסו:  ואני שואל את עצמי, ואם היה אומר את זה, למשל, חבר הכנסת ניסים ואטורי, שיושב כאן, או מישהו אחר? אני תוהה לעצמי, האם זוהי דמוקרטיה? וקוראים לנו דיקטטורה

אוריאל בוסו:  חיכיתי למחאה שכנגד ולגינויים מצד ראשי גוש השמאל – אף אחד לא גינה

אוריאל בוסו:  כנראה שזאת הדרך

אוריאל בוסו:  אנחנו רוצים לדעת איפה הגבולות

אוריאל בוסו:  זאת פשוט בושה, ואני קורא ליועצת המשפטית לממשלה: אם זו לא אמירה לקריאות לעשות דברים בלתי חוקיים באופן מאוד מאוד ברור, איפה הגבולות? תודה רבה

אמיר אוחנה: תודה לחבר הכנסת בוסו

אמיר אוחנה:  יעלה ויבוא חבר הכנסת ניסים ואטורי, ואחריו – חברת הכנסת שלי טל מירון, שהייתה אמורה, וציפינו לשמוע את נאום הבכורה שלה, אבל אנחנו נמתין בציפייה עוד זמן מה

שלי טל מירון: אני מודה לכם

אמיר אוחנה: בבקשה, חבר הכנסת ואטורי

ניסים ואטורי: בקשר לאמירה של יאיר גולן, היא מצטרפת לאמירות נוספות של אהוד ברק ועוד כמה שאיבדו קצת את הראש לאחרונה

ניסים ואטורי:  נשאלת השאלה – אני מצפה, שנשיא המדינה יבוא ויגיד אמירה מסוימת בנושא הזה

ניסים ואטורי:  לא ייתכן שהאמירות הן תמיד כלפי צד אחד של המחנה

ניסים ואטורי:  צריך לבחון את הדברים האלה

ניסים ואטורי:  אין מצב שאדם כזה לא יועמד לדין

ניסים ואטורי:  אני מוצא גם אנשים בכירים, גם מי שלא בדיוק הצביעו לנו בבחירות, שאומרים, חבר'ה, האנשים האלה איבדו את הראש

ניסים ואטורי:  איבדו את הראש

ניסים ואטורי:  צריך להשתיק את הסיפור הזה, כדי שלא תהיה כאן שפיכות דמים, או-טו-טו

ניסים ואטורי:  וזה יהיה, אם אנחנו לא נעצור את הדבר הזה עכשיו

אמיר אוחנה: תודה לחבר הכנסת ואטורי

אמיר אוחנה:  חברת הכנסת שלי טל מירון, ואחריה – חברת הכנסת מטי צרפתי הרכבי

אמיר אוחנה:  בבקשה

שלי טל מירון: תודה רבה, אדוני היושב-ראש

שלי טל מירון:  השר בן גביר הבטיח לנו חוק איזוק אלקטרוני חדש

שלי טל מירון:  עברו בינתיים הרבה חודשים, ובינתיים הנשים נרצחות ואין לנו תשובות

שלי טל מירון:  עכשיו השר מביא לנו הצעת חוק שנותנת למעשה מועד ב' לגברים אלימים

שלי טל מירון:  אז אתמול הגעתי לוועדה לביטחון לאומי כדי להגיד לו שחיי נשים לא פחות חשובים מזכויות הגברים, והוצאתי מהדיון

שלי טל מירון:  לשים 2% תלונות שווא על גברים מול חיי נשים זה לא מאזן הגיוני

שלי טל מירון:  אז אני רוצה להגיד גם פה שדם נשים אינו הפקר, וכל זמן שאתם לא מקדמים את החוק של האיזוק האלקטרוני ותוכנית למאבק באלימות נגד נשים, הדם על הידיים של הממשלה

שלי טל מירון:       אני רוצה לחזור שוב על שמות הנרצחות לשנת 2023: דימה בושנאק, חנאן אבו ח'יט, בת 43 מנתניה ששמה לא פורסם, רילי פרי, אזהר אבו רביע, סארה אל ג'נאמי, בראאה מסארווה, ורה פלצינטה, אדיסי אלבנה, ולנטינה חוואס, פולינה וייסמן, ביאן עבאס, דריה לייטל, בת 26 מנס ציונה ששמה לא פורסם, סיגל ברכה אטיאס, לידר סוויסה ושרית אחמד

שלי טל מירון:  יהי זכרן ברוך

אמיר אוחנה: תודה לגברתי

אמיר אוחנה:  חברת הכנסת מטי צרפתי הרכבי, בבקשה

מטי צרפתי הרכבי: אדוני היושב-ראש, כנסת נכבדה

מטי צרפתי הרכבי:  היום פורסם דוח של ה-OECD, על השוויון המגדרי, ואנחנו, מדינת ישראל, הידרדרה 23 מקומות למטה

מטי צרפתי הרכבי:  אנחנו נמצאים במקום ה-83, כשהפערים הם סביב נושאי שכר, משרות בכירות

מטי צרפתי הרכבי:  בפוליטיקה – שפל חסר תקדים מבחינתנו, בייצוג של נשים בכנסת, בייצוג של נשים בממשלה, בייצוג של נשים במשרות בכירות במשרדי הממשלה

מטי צרפתי הרכבי:  זאת ההזדמנות: 125 ימים לבחירות המוניציפליות המתקיימות ב-31 באוקטובר, ואני קוראת לכל אחת לעודד נשים להתמודד בבחירות המוניציפליות

מטי צרפתי הרכבי:  אני קוראת לשרה לקידום מעמד האישה לצאת בתוכנית לאומית דחופה להתמודדות נשים בבחירות המוניציפליות

מטי צרפתי הרכבי:  זאת ההזדמנות שלנו

מטי צרפתי הרכבי:  רוצו להתמודד ולהיבחר

אמיר אוחנה: תודה לגברתי

אמיר אוחנה: חברי הכנסת, אנחנו נעבור לנושא הבא שעל סדר-היום – אם לא החמצנו אף נואם שלא נמצא פה, לא – הנושא הוא ציון היום לשוויון בנטל

אמיר אוחנה:  אני מזמין את חבר הכנסת אביגדור ליברמן לפתוח את היום המיוחד, בבקשה

אמיר אוחנה:  שלום, אדוני, עד חמש דקות לרשותך, בבקשה

אביגדור ליברמן: סוגיית השוויון בנטל מלווה את החברה הישראלית מאז הקמת המדינה

אביגדור ליברמן:  הסיכום שהגיע אליו בן-גוריון בשלבים הראשונים של הקמת המדינה עם החזון איש היה ש-400 תלמידי ישיבות יהיו פטורים משירות צבאי

אביגדור ליברמן:  אך כיום בין כותלי הישיבות והכוללים למיניהם יושבים 170,000 אנשים, כ-60,000 מהם בגילאים שבין 28 ל-67

אביגדור ליברמן:  יש לסוגיה הזאת לא מעט היבטים, קודם כול ההיבט המוסרי, ואחר כך הכלכלי והביטחוני

אביגדור ליברמן:       במישור המוסרי אין נושא שפוגע בחוסן הלאומי יותר מאי-שוויון בנטל, מהניסיון לחלק את העם לשניים: לאלה שהולכים לישיבות ולאלה שמתגייסים לצבא

אביגדור ליברמן:  כבר ב-1978 הבין כנראה בן-גוריון את חומרת השגיאה שעשה, וכך כתב לרב הראשי דאז, ד"ר יצחק הרצוג: זוהי קודם כול שאלה מוסרית גדולה, אם ראוי הדבר שבן אימא פלונית ייהרג להגנת המולדת ובן אימא אלמונית ישב בחדרו ולומד בבטחה כשרוב צעירי ישראל מחרפים נפשם למות

אביגדור ליברמן:      אני לא אספיק לדבר במסגרת הזמן שהוקצב לי על הכול, אבל אני אגיד כמה מילים על ההיבט הכלכלי והביטחוני

אביגדור ליברמן:  מחקרים שונים שראינו בשנים האחרונות מצביעים על כך שהמשק הישראלי מפסיד כ-25 מיליארד שקל בשנה עקב שיעור תעסוקה נמוך – קצת יותר מ-51% – בקרב הגברים החרדים

אביגדור ליברמן:  ובפן הביטחוני, המשמעות של מחסור בחיילי סדיר באה לידי ביטוי לצערי באירוע הקשה שראינו לאחרונה בגבול מצרים, שבו נהרגו שלושה מחיילינו

אביגדור ליברמן:  צריך להבין שמדובר בגבול שאורכו מעל 200 ק"מ, ובלי לתת נתונים מדויקים אני יכול לומר כשר הביטחון לשעבר שהסד"כ לאורך הגבול המצרי הוא ממש ממש לא מספיק, בלשון המעטה

אביגדור ליברמן:  וכבר לא לדבר על הגבול עם ירדן, שאורכו מעל 300 ק"מ

אביגדור ליברמן:      אני רוצה לחזור להיבט המוסרי ולהזהיר מכל מיני קונץ-פטנטים בנוסח מתווה גיוס, תוכנית שירות וכו'

אביגדור ליברמן:  כל הפטנטים האלו היו אולי נכונים לפני הקמת הממשלה הנוכחית, אך כרגע, לאחר שמאות אלפי אנשים יוצאים שבוע אחר שבוע לרחובות, אי-אפשר לחזור לנקודת ההתחלה; כרגע חייבים לדבר על מתווה אחד בלבד: כולם, ללא יוצא מן הכלל, מתגייסים לצה"ל או לשירות אזרחי

אביגדור ליברמן:  כל צעיר בגיל 18 – יהודי, מוסלמי, נוצרי, דרוזי, צ'רקסי – חייב לשרת

אביגדור ליברמן:  אין פטורים, אפילו לא לאחד

אביגדור ליברמן:      כדי לתת דוגמה עד כמה הנושא הזה ערכי וצודק אני אצטט שלושה חברים בבית הזה, שלושה נציגים בכירים של הקואליציה

אביגדור ליברמן:  הראשון הוא ראש ממשלת ישראל נתניהו, ואני מצטט: אין אפשרות להמשיך במצב הקיים

אביגדור ליברמן:  לא הצבא, לא הכלכלה ולא החברה יכולים להמשיך בדרך הנוכחית

אביגדור ליברמן:  לכן אני מבין לחלוטין את הדרישה של המשרתים ושל בני משפחותיהם

אביגדור ליברמן:  אנחנו מתכוונים לתת תמריצים חיוביים למשרתים ותמריצים שליליים לאלו שאינם משרתים ולהנהיג אמצעי אכיפה אמיתיים כדי להבטיח ששינוי של ממש אכן מתרחש

אביגדור ליברמן:       אחרי 64 שנים שהנושא לא טופל כנדרש אנחנו ניצבים לפני מהלך היסטורי, גידול דרמטי בהשתתפות הציבור החרדי והציבור הערבי בנשיאה בנטל

אביגדור ליברמן:  אנחנו רוצים להביא לגידול דרמטי בקצב ההשתתפות

אביגדור ליברמן:  כך הכריז ראש הממשלה בנימין נתניהו בפתח ישיבת ממשלה ב-8 ביולי 2012

אביגדור ליברמן:  מאז, בחודש פברואר השנה הוא הגיש בפעם ה-15 בקשה לדחיית ההכרעה בחוק גיוס לכול

אביגדור ליברמן:       יואב קיש, בעצרת המחאה לשוויון בנטל ב-2012, כך אמר: לשרת זה לא נטל, לשרת זו זכות – הזכות לתרום למדינה, הנכונות לבקר - - -     

התיירות חיים כץ: מתי ביבי אמר את זה?     

אביגדור ליברמן: ב-2012

אביגדור ליברמן:  לשרת זה לא נטל, לשרת זו זכות, הזכות לתרום למדינה, הנכונות לבקר ולשלם מחיר כפרט עבור טובת הכלל, התחושה שהרווחת את מקומך בחברה הישראלית – אלה הם ערכים שעליהם הוקמה מדינת ישראל

אביגדור ליברמן:  לא צריך להיות הבדל בין דם לדם

אביגדור ליברמן:       וציטוט האחרון, ממרץ 2014 – יריב לוין, פה במליאת הכנסת, מהבמה הזאת: "אבל אני חושב שהיום, כאשר הציבור החרדי הוא ציבור, ברוך השם, עצום וגדול, לא מדינת ישראל – ורבותיי, גם לא הציבור החרדי עצמו – יכולים להרשות לעצמם להמשיך לקיים את אותה מדיניות שכאילו קפאה לה ועמדה כפי שהייתה מאז אותה תקופה"

אמיר אוחנה: תודה

אמיר אוחנה:  תם הזמן, אדוני

אביגדור ליברמן: עוד דקה אחת ברשותך, אדוני

אביגדור ליברמן:  הגשתי בכנסת הנוכחית חוק שירות חובה לכול

אביגדור ליברמן:  החוק אומנם נפל, כי חברי הקואליציה הנוכחית מתחרים זה בזה מי יתחנף יותר לעסקני ש"ס ויהדות התורה ומוותרים על ערכים שרק לא מזמן צידדו בהם, אך אני מבטיח כי אני, בשונה מהם, אמשיך לפעול למען הערכים והעקרונות שעליהם מושתתת מדינת ישראל ואיאבק למען שוויון בנטל מלא מלא, בלי שטיקים וטריקים

אמיר אוחנה: תודה רבה

אמיר אוחנה:  יעלה ויבוא חבר הכנסת נסים ואטורי, בבקשה

אמיר אוחנה:  אחריו – חבר הכנסת אלעזר שטרן, אם יהיה כאן

אמיר אוחנה:  בבקשה, אדוני

ניסים ואטורי: תודה רבה

ניסים ואטורי:  אדוני היושב-ראש, חברי הכנסת, אדוני השר חיים כץ, ברוך הבא

ניסים ואטורי:  דובר פה על להתחנף לחרדים, אני מבין שהייתה תקופה שאני יודע שהיית בקשר טוב מאוד עם אריה דרעי, וזה טוב מאוד, אני מכבד את זה

ניסים ואטורי:  אני חושב שאנחנו צריכים לשמור על החיבור שלנו בתוך העם, לא? הפרדות תמיד אפשר למצוא בשנייה, בין אנשים, בין חברים, בין חברי כנסת

ניסים ואטורי:  אנחנו צריכים לשמור על אחדות בעם ישראל

ניסים ואטורי:       אני לא חושב שצריך – גיוס לכולם, בסדר, אפשר להתגייס, מי שרוצה להתגייס

ניסים ואטורי:  אני חושב שצריך להיות שמח על זה שאתה מתגייס לצה"ל

ניסים ואטורי:  אני, יש לי שלושה חיילים, תכף הרביעי מתגייס

ניסים ואטורי:  אני עשיתי צבא, כולם בבית

ניסים ואטורי:  כבר דיברתי על זה מספיק

ניסים ואטורי:  אני חושב שראוי ונכון כן לגייס את אלה שלא לומדים תורה

ניסים ואטורי:  יש כאלה שלא לומדים תורה, ויכול להיות שהם מנצלים את זה

ניסים ואטורי:  מי שלומד תורה, אנחנו מאמינים שהם שומרים על עם ישראל, כי צריך ללמוד תורה תמיד בעם ישראל

ניסים ואטורי:  אבל לא צריך להשתמש בזה כקרדום לחפור בו, שאתה בא ואומר כל הזמן שנאה: חרדים, חרדים, חרדים, למשוך להם בזקן כמו שוטר, למשוך להם בפאות

ניסים ואטורי:  אלה אחים שלנו

ניסים ואטורי:  לא עם כל האחים שלי אני מסכים

ניסים ואטורי:  אם אח שלי החליט לעשות משהו שנוגד את רצוני, את אמונתי, אני לא מנדה אותו מהמשפחה ומלכלך עליו ברחוב וצועק במיקרופונים כאן בכנסת ומספר כמה הם רעים והם לא מתגייסים ולא תורמים

ניסים ואטורי:  יש אנשים שמתנדבים בזק"א

ניסים ואטורי:      אני פגשתי אתמול – הלכתי לבחור ששובת רעב במשרד הביטחון, שהתפקיד שלו היה ז"ח, זיהוי חללים, הם מפנים גופות

ניסים ואטורי:  הבן אדם – תראו אותו חרדי, כיפה שחורה – הבן אדם איבד את הנפש שלו לגמרי

ניסים ואטורי:  הוא שוכב שם על הרצפה ברחוב, לא מוצא בכלל ימין ושמאל

ניסים ואטורי:  עזבו את זה שלא הציעו לו שם גם כוס מים קרים

ניסים ואטורי:  כל אחד מתנדב במה שהוא מסוגל לעשות

ניסים ואטורי:  אני לא מסוגל לפנות גופות, שהוא יפנה גופות ואני אלך לאן שצריך לעשות

ניסים ואטורי:  אז הייתי בחיל האוויר

ניסים ואטורי:      אתה מבין? אני חושב שאלה תפקידים מאוד חשובים, הדברים שאנחנו עושים בצבא, אבל לא חייבים לבוא וללכלך על מישהו אחר

ניסים ואטורי:  אם חרדי לא התגייס הוא אח שלי, אני אחבק אותם פה בכנסת, את כולם, וזה לא משנה אם זה אריה דרעי, להתחנף בפניהם

ניסים ואטורי:  לא מתחנף בפני אף אחד

ניסים ואטורי:  אתם מכירים אותי כבר מספיק

ניסים ואטורי:  ואני אומר לכם דבר אחד: השלום בין יהודים חשוב לא פחות, ואני לא חושב שאנחנו רוצים בדיוק את כל אלה שאתה דיברת עליהם הרגע, חבר הכנסת אביגדור ליברמן

ניסים ואטורי:  אני לא חושב שהיית רוצה לצידך באיזה קרב מישהו שמה שהוא יודע זה בקושי – זאת אומרת, הוא יודע לקרוא תורה, אבל הוא לא יצא למלחמה איתך

ניסים ואטורי:  רך הלבב לא יכול להצטרף אלינו

ניסים ואטורי:  אפילו שאני עשיתי צבא אני לא תומך בעניין הזה, לגייס את כולם

ניסים ואטורי:  למה לדחוף את כולם בכוח? צריך להיות צבא מקצועי, להעניק הטבות

ניסים ואטורי:       יש לי המון חוקים שהגשתי – יחסית הרבה, כן? יש לי כחמישה או שישה חוקים שמיטיבים עם חיילי צה"ל, אחד מהם עבר כבר בקריאה טרומית, לתת שטחים לחיילי צה"ל שיבנו

ניסים ואטורי:  ניישב את הנגב והגליל

ניסים ואטורי:  יש חוקים שמיטיבים עם חיילי צה"ל

ניסים ואטורי:  אנחנו צריכים בזה לתרום לחיילי צה"ל, לא לחפש עכשיו: רגע, למה הוא לא עושה? לא להיות פולניות עכשיו

ניסים ואטורי:  סליחה אם מישהו נפגע, אשתי פולנייה אז מותר לי

ניסים ואטורי:  אבל אנחנו צריכים לדעת להסתכל קדימה, להסתכל חיובי על החיים, מה אנחנו עושים - - -     

שרון ניר: מה אתה רוצה, שכירי חרב?     

ניסים ואטורי: מה? אני רוצה לשמוע מה יש לך להעיר לי

ניסים ואטורי:  ממה שאמרתי, עם מה את לא מסכימה?      

שרון ניר: אתה רוצה פה שכירי חרב? מה זה "צבא מקצועי"?     

ניסים ואטורי: למה שכירי חרב? הילדים שלי לא שכירי חרב, סליחה

שרון ניר: למה אתה אומר "צבא מקצועי"? אנחנו צבא העם

שרון ניר:  אנחנו צבא העם, זה היופי שלנו

ניסים ואטורי: צריך להיטיב עם חיילי צה"ל, לתת להם הטבות בקבלה לעבודה, לא לדחוק אותם אחרי הגיוס, לתת להם "ממדים ללימודים", כמו שהממשלה הזאת, 100% "ממדים ללימודים"

ניסים ואטורי:  כשאתם התחבטתם על 60%, בסוף בזכותנו סגרתם על 75%

ניסים ואטורי:  אנחנו נמשיך לעשות צבא

ניסים ואטורי:  דרך אגב, אני מחפש עכשיו להתנדב במילואים כי השתחררתי גם מבחינת מספר ילדים, גם בגלל שעברתי את השתלת הכליה, אז אני מחפש להתנדב

ניסים ואטורי:  אם אתם שומעים איפה, אני מוכן להתנדב במקום חרדי שהולך להתגייס

ניסים ואטורי:  אני מקבל על עצמי

ניסים ואטורי:  תודה רבה

אמיר אוחנה: תודה לחבר הכנסת ואטורי

אמיר אוחנה:  יעלה ויבוא חבר הכנסת אלעזר שטרן, ואחריו – חבר הכנסת אלון שוסטר

אלעזר שטרן: אדוני היושב-ראש – לא, יש לי עוד 55 שניות מואטורי

אלעזר שטרן:  הוא אמר: אחים אנחנו

ניסים ואטורי: אבל תשמע, ב-50 השניות האלה תגיד משהו טוב לעם ישראל

ניסים ואטורי:  בלי הפרדה

אלעזר שטרן: משהו טוב לעם ישראל

אמיר אוחנה: עד חמש דקות לרשותו של אדוני, בבקשה

אלעזר שטרן: אדוני היושב-ראש

התיירות חיים כץ: אתה הולך להתמודד על עיריית חיפה?     

אלעזר שטרן: לא

אלעזר שטרן:  אני רוצה להישאר איתך, לא יכול לוותר עליך

התיירות חיים כץ: הוא אמר שתגיד משהו טוב לעם ישראל

התיירות חיים כץ:  אז תגיד, אתה הולך להתמודד לעיריית חיפה? יכול להיות שזה טוב למדינת ישראל

אלעזר שטרן: כבוד השר, אני החלטתי להישאר איתך

אלעזר שטרן:  אתה רואה את הנושא הזה, הוא נושא יותר חשוב מהרבה מאוד תפקידים אחרים במדינה, כדי שנוכל לדון יחד באמת בנושא של השוויון בנטל

אלעזר שטרן:      אני רוצה להגיד משהו

אלעזר שטרן:  אני רוצה להיות אופטימי, אבל בואו נלך דקה למה שהיה פה אתמול

אלעזר שטרן:  יש לי הרבה כבוד לראש הממשלה

אלעזר שטרן:  הוא ראש הממשלה שלי

אלעזר שטרן:  אמרתי לו את זה גם אתמול

אלעזר שטרן:  ייאמר לזכותו, הוא הקשיב לי

אלעזר שטרן:  ואז הוא עלה לכאן, וכנראה שקצת קלקלנו את התוכנית, שהיה שקט מדי, כמו שהוא אמר, ואז הוא אמר: טוב, אבל בטח עוד מעט זה כבר לא יהיה שקט

אלעזר שטרן:  ואז כראש הממשלה, שבאמת האחדות, האחריות, האווירה השקטה, צריכות להיות חשובות לו, הוא התחיל להסית: יש פה מתים, אני יכול לצטט את זה, בצד יש מתים – הוא כאילו אומר לנו ששם יש יותר מתים

אלעזר שטרן:  אמרתי לו: סליחה

אלעזר שטרן:  הלכתי אחורה

אבי מעוז: הוא שאל

אבי מעוז:  הוא שאל

אבי מעוז:  הוא ביקש - - -     

אלעזר שטרן: לא עושה תחרות

אלעזר שטרן:  כן

ניסים ואטורי: הוא לא אמר את זה

ניסים ואטורי:  הוא אמר: אנחנו לא נדון באיזה צד יש יותר מתים, כדי לא להבדיל בין צד לצד

אלעזר שטרן: אני שמעתי מה הוא אמר, ואני גם ראיתי לאן הוא הסתכל

אבי מעוז: הוא ביקש - - -     

ניסים ואטורי: הוא אמר שזה השלב הבא

ניסים ואטורי:  זה השלב הבא

אלעזר שטרן: אל תפריעו לי

אלעזר שטרן:  היושב-ראש, אתה יכול להגן עליי? או להוסיף לי זמן

אמיר אוחנה: בוודאי

אמיר אוחנה:  אני נותן לך עוד דקה

אלעזר שטרן: תודה

אלעזר שטרן:  אני אשתדל - - -     

ניסים ואטורי: תגיד תודה

אלעזר שטרן: אני כשישבתי כאן – בואו, אני אגיד לכם את האמת

אלעזר שטרן:  אני ישבתי כאן, וזה לא משנה עכשיו מה חברי הכנסת מעוז חושב משם

אלעזר שטרן:  אני ישבתי כאן

אלעזר שטרן:  אני ישבתי כאן

אבי מעוז: גם אני

אלעזר שטרן: אני ניסיתי להסתכל יותר מבעיניים, להגיד לו: אדוני ראש הממשלה, תפסיק עם זה, אל תתחיל לספור מתים

אלעזר שטרן:  ואז הוא המשיך ואמר לנו – עכשיו, לגבי הצבא, מתחיל לבנות את ההצדקה להשתמטות: הצבאות בעולם אינם גדלים באופן פרופורציונלי לאוכלוסייה

אלעזר שטרן:  הגודל נעצר מהר, מיליון, שניים – זה נעצר? נהיינו טכנולוגיים

אלעזר שטרן:  כאילו הוא צריך להסביר לי מה זה "נהיינו טכנולוגיים"

אלעזר שטרן:  כאילו הוא לא שומע את מתיישבי יהודה ושומרון, שאומרים: אין מספיק חיילים, אין חיילים על הכבישים, אין חיילים במחסומים

אלעזר שטרן:  לראש הממשלה יש מספיק

אלעזר שטרן:  הוא אומר להם שלא צריך להתגייס, ואטורי, יש לנו מספיק חיילים

אלעזר שטרן:  אבל יש לנו 28 הרוגים, כולם בקרב המתיישבים, כמו שחשבנו שיהיה

אלעזר שטרן:  וראש הממשלה עומד פה ואומר לנו: צבא נעצר במיליון, שניים

אלעזר שטרן:       אדוני ראש הממשלה, אתה שמעת את עצמך? אתה יודע מה אתה אמרת? לכו להשתמט

אלעזר שטרן:  לא צריך, יש טכנולוגיה

אלעזר שטרן:  הינה, גם באמריקה נעצר הצבא בגודל מסוים

אלעזר שטרן:  רצית להגיד את זה, לא רצית להגיד את זה – אתה אחרי זה גם המשכת

אלעזר שטרן:       כשאני שומע את הדברים האלה – אני אומר לכם, איפה הטעות הקשה שלנו

אלעזר שטרן:  אדוני השר, אתה יודע את זה

אלעזר שטרן:  לצבא יש שני מקורות: יש לו כוח אדם ויש לו כסף

אלעזר שטרן:  האם יעלה על דעתך – ואתה מבין, ואתה שירת, ואתה עשית, והילדים שלך, אני מכיר את זה – יעלה על דעתך שאם חסר תקציב, יגידו לחיילי צה"ל: לכו לעבוד? זו לא משימה של הצבא להעמיד לו את הכסף וגם לא משימה להעמיד לו את כוח האדם, על זה אנחנו אחראים

אלעזר שטרן:  כשעכשיו מודיע דובר צה"ל או הרמטכ"ל: אתמול לקחנו עוד שני גדודים ליהודה ושומרון – זה לא בגלל שיש עודף גדודים; הם לא מתאמנים

אלעזר שטרן:  אנחנו צעקנו את לפני מלחמת לבנון השנייה שהצבא לא מאומן בגלל תעסוקה מבצעית, והינה, אני אומר את זה מעל הדוכן לפני מלחמת לבנון השלישית: לא נהיה מאומנים

אלעזר שטרן:  למה? בגלל שאין מספיק

אלעזר שטרן:  אם היו מספיק, לא היו צריכים להקפיץ גדודי סדירים, לא היו צריכים לבוא לוועדת חוץ וביטחון עם תוספת ימי מילואים למיעוט הזה שנשאר ומשרת והנטל על כתפיו

אלעזר שטרן:  ועומד פה ראש הממשלה ונותן לנו להבין שיש מספיק

אלעזר שטרן:       עכשיו, שלא נתבלבל, אדוני היושב-ראש: אני מבין את המציאות הישראלית, אני מבין שלצערי הרב אי-אפשר לגייס מחר את כולם, לא בגלל שהצבא לא עומד בזה – בגלל שאין בתי כלא למי שלא ימלא את ההחלטה הזאת – זה 1

אלעזר שטרן:  ו-2

אלעזר שטרן:  אם כבר יש איומים, אז שילכו לעבוד

אלעזר שטרן:  אבל כשאנחנו מקבלים פה את ההחלטות, מה אנחנו אומרים? המיעוט שמשרת – אומר חבר הכנסת מעוז: בלי נשים ביחידות הלוחמות או בלי נשים בכלל, ואת בחורי הישיבות תשחררו

אלעזר שטרן:  מי יעשה את זה? מי יעמוד במחסומים, מי יילחם בלבנון? המילואימניקים? ואנחנו יודעים את המשבר שם

אלעזר שטרן:  אבל מה שעושה הממשלה הזאת – היא מעמיקה את המשבר

אלעזר שטרן:  כשעומד פה ראש הממשלה ואומר: אפשר עם פחות האנשים, צבאות נעצרים בגודל, יש אלקטרוניקה – אומר המילואימניק: למה שאני אעזוב את המשפחה שלי עכשיו בשביל ללכת לאבטח את עלי או את קרני שומרון, או אפילו ללבנון?     

ניסים ואטורי: לא ראיתי מילואימניק אומר כזה דבר

אלעזר שטרן:  למה אני צריך? למה? יש לי הפתעות בשבילך

אלעזר שטרן:  אומרים, הנשים אומרות להם: לאן אתה יוצא מהבית?      

אמיר אוחנה: חבר הכנסת שטרן

אלעזר שטרן: אדוני, תודה

אמיר אוחנה: תודה רבה

אמיר אוחנה:  יעלה ויבוא חבר הכנסת אלון שוסטר, ואחריו – חבר הכנסת אליהו ברוכי

ניסים ואטורי: מחפשים לצאת למילואים

ניסים ואטורי:  זה החופש, לא?     

אמיר אוחנה: עד חמש דקות לרשותך, אדוני, בבקשה

אלון שוסטר: אדוני היושב-ראש, השר, חברי הכנסת, שתי נקודות שקצת יעשו לנו את החיים מורכבים – מותר, נכון? לא חייבים להיות פשטניים מדי

אלון שוסטר:  בעקבות הדברים שנאמרו קודם בנאומים בני דקה: מדינת ישראל היא דמוקרטיה חיה ובועטת, בועטת מאוד, יש מי שאומר, בועטת מדי, ואני אומר, בועטת במידה הראויה

אלון שוסטר:  ולכן הדרך להיאבק בחקיקה לא דמוקרטית, למי שכמוני חושב שיש מגמות כאלו, היא בדרך הדמוקרטית

קטי קטרין שטרית: זה לא מידתי

אלון שוסטר: לשמחתי, לשמחתנו, אנחנו רחוקים – ומי שירצה ילמד היסטוריה – רחוקים מרחק רב ממשטר לא דמוקרטי

אלון שוסטר:  כשיהיה, אם, אי פעם, חס וחלילה, ישמור השם ונשמור כולנו מהמציאות הזאת – אז אני מכיר רבים רבים רבים שמזדעזעים מהאמרה שלא ישרתו משטר לא דמוקרטי; בוודאי שאף אחד לא ישרת משטר לא דמוקרטי

אלון שוסטר:  ישראל היום היא משטר דמוקרטי, ונא להשתמש בכלים הדמוקרטיים ולהיאבק

אלון שוסטר:  אני אומר את זה לשכניי או חבריי המפגינים, ואני אומר את זה לחברים שחושבים אחרת

אלון שוסטר:  הכול בסדר

קטי קטרין שטרית: אבל הם קוראים למרי

קטי קטרין שטרית:  קוראים למרי

קטי קטרין שטרית:  הם קוראים למרי, תגנה את זה

קטי קטרין שטרית:  הם קוראים למרי

קטי קטרין שטרית:  אתה יודע מה זה מרי, זה מלחמת אחים

אלון שוסטר: האמירה השנייה, האמירה השנייה מורכבת מעט

אלון שוסטר:  האזרחים - - -      

אמיר אוחנה: חברת הכנסת שטרית

קטי קטרין שטרית: תגנו את זה פעם אחת

קטי קטרין שטרית:  פעם אחת תגנו את זה

קטי קטרין שטרית:  מרי

אמיר אוחנה: חברת הכנסת שטרית, שמענו

אלון שוסטר: האזרחים אינם מחולקים - - -      

קטי קטרין שטרית: פעם אחת תגנו את זה

קטי קטרין שטרית:  מרי, מרי

אלון שוסטר: רגע, אתה לוקח לי קצת - - -     

אמיר אוחנה: חברת הכנסת שטרית, תודה

אלון שוסטר: האזרחים - - -     

קטי קטרין שטרית: לא - - -  דמגוגיה

אמיר אוחנה: קריאה ראשונה, חברת הכנסת שטרית

קטי קטרין שטרית: דמגוגיה, לא יותר מזה

אלון שוסטר:  האזרחים אינם מחולקים על פי חלוקה של קואליציה ואופוזיציה במידת השירות שלהם

אלון שוסטר:  יש משרתים במחנה הזה ומשרתים במחנה הזה, ויש שאינם משרתים במחנה הזה ובמחנה האחר

אלון שוסטר:  כך, אני רוצה לקבוע שאנחנו לא צריכים – זה אפרופו הנושא של היום המיוחד: אסור לוותר לאף אחד ואסור לוותר על אף אחד

אלון שוסטר:  החשש הוא אמיתי

אלון שוסטר:  יש פגיעה חמורה, שחיקה חמורה באחוזי הגיוס

אלון שוסטר:  אם נמשיך ככה, נקעקע את רעיון צבא העם

אלון שוסטר:      אני רוצה בכותרות להבהיר את הנקודה, מדוע זה מסוכן

אלון שוסטר:  הפגיעה בכוחו של צה"ל, כוחו הביטחוני, הכמותי והאיכותי של צה"ל, תהיה תוצר לוואי של ויתור על מצאי, על עומק הבחירה שיש לצה"ל

אלון שוסטר:  ככל שצה"ל יבחר מתוך מספר יותר קטן, כך אנחנו לא נוכל להיעזר, גם צה"ל וגם המשימות האחרות, האזרחיות והקהילתיות, אבל קודם כול צה"ל

אלון שוסטר:  יש אנשים מוכשרים ביותר למשימות ביטחוניות שהיום הציבור שממנו הם באים אינו משרת

אלון שוסטר:  מדובר בשחיקה, חס וחלילה, במערך המילואים, פגיעה מתגלגלת מתוך מערך הסדיר

אלון שוסטר:  מדובר יהיה, אם נלך לרעיון הלא-ראוי במדינה שלנו היום – בדור הזה, בדור הבא – של צבא קבע, בתחרות בלתי סבירה עם השוק הפרטי

אלון שוסטר:  הצבא לא ישלם את מה שהשוק הפרטי ייתן, ואנחנו נפרק את החברה הישראלית

אלון שוסטר:      עידוד לעבודה, גם אם יש בו מגמה חיובית, עידוד ליציאה לעבודה בלי שירות זה יהיה פירוק או קעקוע של הסולידריות

אלון שוסטר:  כמו כן, אני מבקש שתחשבו על יצירת מעמדות: יהיה מי שילך לצבא ויהיה מי שילך להרוויח כסף בחוץ

אלון שוסטר:       אני רוצה לומר שמה שצריך לעשות זה לעבור מהשוויון בנטל לשירות לכול

אלון שוסטר:  צריך לדבר על שירות שווה לכולם בשני מובנים: צמצום האי-שוויון שקיים היום ושירות שוויוני שמסתכל על הצרכים של הקהילות כולן – חרדים, ערבים ואחרים

אלון שוסטר:  יש שינוי דמוגרפי במדינת ישראל, וכדי שיהיה שוויון יש צורך בשירות לכול, שירות מגוון עם יתרון, עם בחירה ראשונית של צה"ל

אלון שוסטר:  המערכות צריכות להתאים את עצמן למציאות המשתנה, המדינה צריכה להתאים את עצמה לאוכלוסיות, ולהפך

אלון שוסטר:  הדרך היחידה להחזיק צבא עם זה שירות לכול

אלון שוסטר:       צריך למצוא את מתווה השירות הנכון

אלון שוסטר:  המתווה שאנחנו מציעים מכיל הצעת שירות לכול מגיל 18, לפתוח מסלולי שירות שמותאמים לחברה הערבית ולחברה החרדית ותמריצים לאלו שמשרתים בצה"ל

אלון שוסטר:  המתווה, שכמותו קידם שר הביטחון לשעבר גנץ וכמותו אנחנו מנסים – והדים לו אני שמעתי חלקית בדברים של ראש הממשלה אתמול – אמור להביא לזינוק בהיקפי הגיוס גם לשירות הצבאי וגם האזרחי – יש חשיבות לעצם השירות – וכמובן גם לתמיכה האזרחית - -     

אמיר אוחנה: לסיום, אדוני

אלון שוסטר: אני מסיים

אלון שוסטר:  - - ויביא לכך שכולנו נרגיש שותפים

אלון שוסטר:  המתווה יאפשר לצה"ל ליישם את ייעודו, יעצים את תחושת ההוגנות בין חלקי האומה, יחזק את החברה האזרחית וגם השתתפות ערבים וחרדים בהגדלת התוצר הלאומי

אלון שוסטר:  תודה רבה

אמיר אוחנה: תודה לחבר הכנסת שוסטר

אמיר אוחנה:  יעלה ויבוא חבר הכנסת אליהו ברוכי, ואחריו – חבר הכנסת עופר כסיף

אמיר אוחנה:  בבקשה, אדוני, עד חמש דקות לרשותך

אליהו ברוכי: כבוד היושב-ראש, חבריי חברי הכנסת, הבמה הזו ביממה האחרונה משמשת כבמה לסיפורי ילדות נוסטלגיים

אליהו ברוכי:  כשראיתי את הדיון המיוחד הזה, שוויון בנטל, שאותו יזם חבר הכנסת אביגדור ליברמן, נזכרתי בסיפור ילדות ישן נושן, אידיאולוגיה להשכיר: בעמק יפה, בין שדות וכרמים, עומדת מפלגה עם שישה חברים

אליהו ברוכי:  ומי חבר במפלגה? ומה באמת האידיאולוגיה של העומד בראשה? איש אינו יודע

אליהו ברוכי:  בכל פעם מחליפים חברים ומשנים מסרים

אליהו ברוכי:  תקעו מסמר מעל הדלת וקבעו שלט: אידיאולוגיה להשכיר

אליהו ברוכי:  והינה מצע בשבילכם, ישראלים יקרים: פעם נגד שמאלנים, פעם נגד ערבים, פעם נגד מתנחלים ופעם נגד חרדים

אליהו ברוכי:  בכל פעם אומרים בישראל ביתנו: הפעם זאת האידיאולוגיה שלנו

אליהו ברוכי:       מייד לאחר הבחירות, כשרוצים להקים ממשלה, באים מכל מפלגות השכנים, עומדים סביבה ומסבירים לה פנים: הנאים התנאים בעיניך? נאים

אליהו ברוכי:  אם כן, שבי איתנו, ישראל ביתנו – לא, לא אשב

אליהו ברוכי:  למה? השכנים אינם טובים בעיניי

אליהו ברוכי:  אני רוצה את תיק הביטחון כדי לבצע חיסולים ולחסל תוך 48 שעות את רב המרצחים

אליהו ברוכי:      הלכה הממשלה, ובאה ממשלה אחרת

אליהו ברוכי:  נתנה לישראל ביתנו בדיוק את מה שהיא מבקשת

אליהו ברוכי:  הנאים התפקידים בעיניך? נאים

אליהו ברוכי:  אם כן, שבי איתנו, ישראל ביתנו – לא, לא אשב

אליהו ברוכי:  למה?  להתמודד עם הטרור זה כבר לא מעניין

אליהו ברוכי:  רק לא ביבי, זה הזמן להתעדכן

אליהו ברוכי:      הלכה הממשלה, ובאה ממשלה אחרת

אליהו ברוכי:  נתנה לישראל ביתנו בדיוק את מה שהיא מבקשת

אליהו ברוכי:  הנאים התפקידים בעיניך? נאים

אליהו ברוכי:  אם כן, שבי איתנו, ישראל ביתנו – לא, לא אשב

אליהו ברוכי:  למה? החרדים אינם שותפים בשבילי, אני רוצה מריצה כדי להשליך את כולם לפח האשפה

אליהו ברוכי:      הלכה הממשלה, ובאה ממשלה עם ערבים

אליהו ברוכי:  נתנה לישראל ביתנו ממשלה ללא חרדים

אליהו ברוכי:  הנאים התפקידים בעיניך? נאים

אליהו ברוכי:  אם כן, תואילי לטפל ביוקר המחיה כשאת שולטת גם בוועדת הכספים וגם בקופת המדינה? לא, לא אטפל

אליהו ברוכי:  למה? כי לפעול איני יודעת, רק לשתות קפה ולהציע למורי הדרך המסכנים למצוא פרנסה ממקורות זרים

אליהו ברוכי:      התקיימו שוב בחירות, וישראל ביתנו נותרה לא חברים: בשמאל הפנו לה עורף, והחברים לשעבר בימין הצליחו להשיג רוב של 64 ולהקים ממשלה בלי תחנונים

אליהו ברוכי:  וישראל ביתנו, שרק לפני שנה ישבה בממשלה עם ערבים ולא דיברה על חי"ר ולא על סדיר, מקיימת היום דיון ומנסה שוב: אידיאולוגיה להשכיר

אליהו ברוכי:  תודה רבה

שרון ניר: מה עם שוויון בנטל? תגיד, לא תתייחס? רק דירה להשכיר?     

ניסים ואטורי: תודה רבה

ניסים ואטורי:  חבר הכנסת עופר כסיף, בבקשה

קטי קטרין שטרית: מה עם ארגון ידידים? מה עם יד שרה? מה עם - - - מה עם עזר מציון? מה עם זיכרון מנחם? מה עם כל אלה, כל הארגונים הטובים האלה? זה לא שוויון בנטל? לא קיימים? לא קיימים, שרון?     

שרון ניר: תגידי לי, קטי, את רצינית?     

קטי קטרין שטרית: כשמישהו נופל, לא, הם תורמים, הם תורמים

שרון ניר: - - - 1,200 מתגייסים

קטי קטרין שטרית: גם הם תורמים אבל השנאה הזאת שאתם בנויים וחיים עליה – מספיק עם השנאה הזאת

קטי קטרין שטרית:  מספיק עם השנאה הזאת, היא רק מביאה לחורבן

שרון ניר: - - - נתונים את מכירה?      

קטי קטרין שטרית: עומדים שם ומסתכלים עליהם - - - אחד לשני

עופר כסיף: כבוד היושב-ראש, חברי הכנסת, הרשו לי לפתוח במעט היסטוריה

עופר כסיף:  השימוש הראשון בביטוי "שוויון בנטל" נעשה על ידי פנחס לבון, שר הביטחון השני ואיש מפא"י, שבשנת 1955 יזם תוכנית למשטר של כוננות חירום להגברת – כלשונו – שוויון בנטל הביטחוני

עופר כסיף:  מדינה דמוקרטית תמיד מוכנה פחות למלחמה ממדינה ששולטת בה דיקטטורה, טען לבון, ועל כן הציע תוכנית להכפפת כלל החברה האזרחית והמשק הכלכלי במדינה הצעירה לידי צורכי הביטחון: מיליטריזציה כוללת של החיים הציבוריים, גיוס בכפייה של בגירים, איסור שביתות, מס מגן וכדומה

עופר כסיף:  מאז ועד היום שוויון בנטל הוא רק מכבסת מילים לשרירותיות שלטונית

עופר כסיף:  למעשה, כמו בימי מפא"י כך גם בימינו, השיח סביב שוויון בנטל נותר כסות ותו לא למיסודה של חברה מיליטריסטית ולגזלת זכויות מן הציבור ולא להענקתן

עופר כסיף:       הסיבה הראשונה לכך שאנו מתנגדים למושג השקרי "שוויון בנטל" היא שמדובר בעיוות של המחשבה הדמוקרטית

עופר כסיף:  זכויות האדם והאזרח נובעות מכבודו המהותי של האדם, מקדושת החיים והחירות השמורה לכל אחד מאיתנו; לא ממילוי חובות כאלה או אחרות

עופר כסיף:  וכך גם השוויון בדמוקרטיה – השוויון הוא קודם כול בזכויות, לא בחובות

עופר כסיף:  ככתוב בהכרזה לכל באי העולם בדבר זכויות האדם, הכרזה של האו"ם מ-1948: הכרה בכבוד הטבעי לכל בני משפחת האדם ובזכויותיהם השוות והבלתי-נפקעות היא יסוד החופש, הצדק והשלום בעולם

עופר כסיף:  כך כתוב בהכרזה

עופר כסיף:  זהו הבסיס ההומניסטי של הדמוקרטיה

עופר כסיף:  רק במשטר של עריצות זכויותיו של אדם כפופות לחובות שהשלטון מטיל; רק במשטר של כפייה החופש האישי והקהילתי נדרס בדמי החסות שהפרט וקהילתו נדרשים להקריב למולך

עופר כסיף:  רק בקסרקטין, בבסיס הצבאי הספרטני, האדם מופשט מזכויותיו ויכול לזכות בהן מחדש רק אם יוכיח את תועלתו למאמץ הצבאי

עופר כסיף:      במדינת ישראל, וזוהי סיבת התנגדותנו הנוספת, לא דרוש שוויון בנטל אלא נטל בשוויון

עופר כסיף:  הלעטת הציבור בשיח המיליטריסטי, שמציב את הצבא וצרכיו בתחילה, מתקציב מנופח ופנסיות מופרעות לאנשי קבע, דרך השקעות בכלי נשק והרג ועד חדירת הצבא לכל מערכות התרבות והחברה האזרחית, התקשורת, המחקר המדעי והטכנולוגי, התרבות, הפוליטיקה והשררה – בשנת 2021, כשהייתי חבר ועדת הכספים, אישרה הכנסת תוספת תקציבית של 8 מיליארד ש"ח למשרד הביטחון בעוד משרד התחבורה זכה ל-8 מיליון שקלים בלבד, קצת יותר מאלפית הסכום שקיבל הצבא

עופר כסיף:  תאונות דרכים, כבישים רעועים, מחלפים פקוקים – אלה הם בסך הכול חיי האזרחים, שבמדינת ישראל תמיד נותרים משניים לעומת דרישות הגנרלים

עופר כסיף:      האי-שוויון בישראל הוא מהחריפים בעולם, אך זהו אי-שוויון כלכלי-חברתי

עופר כסיף:  היעדר נגישות לתחבורה, לבריאות, לתעסוקה ולרווחה בפריפריה החברתית – זהו האי-שוויון המהותי והאמתי שבו אני ומפלגתי נאבקים

עופר כסיף:  ובאי-שוויון הזה, האמיתי, האזרחים הפלסטינים והחרדים העניים הם קורבן ולא פריבילגים, כפי שהמושג הכוזב "שוויון בנטל" מרמז

עופר כסיף:  אז מיהם באמת הפריבילגים? קראו את דוחות הרווחה של הבנקים, ראו את ההטבות הכלכליות שלהן זוכים הטייקונים והתעשיינים הגדולים, שם תמצאו את התשובה, את האי-שוויון האמיתי, האי-שוויון בנטל הכלכלי – לא בבית המשפחה הערבית בג'יסר א-זרקא ולא בזו החרדית בבני ברק, הנאבקות ביוקר מחיה וגזרות כלכליות

עופר כסיף:      במיוחד ביום הזה - -     

ניסים ואטורי: אני מבקש לסיים

עופר כסיף: - - אני רוצה לאחל לכולנו שנזכה לממש לא את סיוט הבלהות של מלחמת ארמגדון, שאליה מדרדרים אותנו מדי יום נביאי השקר של המיליטריזם בישראל, אלא את חזון אחרית הימים של השלום האוניברסלי של הנביא ישעיהו: "וכתתו חרבותם לאתים וחניתותיהם למזמרות; לא ישא גוי אל גוי חרב ולא ילמדו עוד מלחמה"

עופר כסיף:  תודה

ניסים ואטורי: תודה

ניסים ואטורי:  חבר הכנסת גלעד קריב

ניסים ואטורי:  יש איזה נוהל חדש – 30 שניות דבר על השלום בין אחים

ניסים ואטורי:  נראה אותך, אתגר

גלעד קריב: אני מדבר הרבה פעמים על שלום בין אחים

ניסים ואטורי: אני חושב ששוסטר עשה את זה הכי טוב עד עכשיו

ניסים ואטורי:  שוסטר, חבר הכנסת שוסטר

גלעד קריב: שוסטר הוא אדם שמרבה שלום

גלעד קריב:  אני בוודאי בעד שלום בין אחים אבל אני בעד שלום אמיתי, לא כזה של סיסמאות

גלעד קריב:  לא שפותחים בנאום על פיוס, ואז, ברגע האחרון - - -      

ניסים ואטורי: כמו השלום שהצענו פעם, אתה זוכר? בבחירות הייתה סיסמה כזאת: עושים שלום בטוח, שלום אמיתי

ניסים ואטורי:  היו כאלה דברים

גלעד קריב: טוב

גלעד קריב:  אדוני היושב-ראש, אדוני השר, נכבדי, כנסת נכבדה, אני, בניגוד להרגלי, אהיה מאוד קצר

גלעד קריב:  המוסד הזה של ימים מיוחדים שמצוינים בכנסת על פי רוב נועד לציין נושאים שגם אם הם לא בקונסנזוס מלא, יש להם איזושהי תמיכה רחבה, שחוצה קווים של אופוזיציה וקואליציה

גלעד קריב:  מי שמסתכל ברשימת הימים המיוחדים יודע שהכלי הפרלמנטרי הזה על פי רוב נועד לשקף דווקא סוגיות שמאחדות – אם לא את כול יושבי הבית, את רוב יושבי הבית

גלעד קריב:      לצערי הרב, אי אפשר לציין יום מיוחד בנושא שוויון בנטל תחת אותה אווירה של תמיכה רחבה משני צדדיו של הבית, כי, מה לעשות, הקואליציה הנוכחית והממשלה הנוכחית לא תומכות בשוויון בנטל ופועלות בצורה אקטיבית כדי לפגוע ברעיון הזה, כולל בהחלטות ממשלה שהתקבלו השבוע הזה

גלעד קריב:  ולכן, עמידה שלנו כאן, על הבמה, והניסיון להרבות במילים על חשיבותו של השוויון בנטל פוגעים ברעיון, מכיוון שהם משחקים לידי קואליציה ולידי ממשלה שגס ליבן בנושא השוויון בנטל

התיירות חיים כץ: למה?     

גלעד קריב: יש לי הרבה מאוד – יש ממשלה בישראל - -     

התיירות חיים כץ: והערבים?     

גלעד קריב: - -  יש ממשלה בישראל

גלעד קריב:  ממשלת ישראל והקואליציה נגד שוויון בנטל, ולכן אין מקום לאירוע הזה, שגדוש בצביעות

גלעד קריב:  צריך להישיר מבט אל אזרחי ישראל ולומר בעצב ובכנות: חברים וחברות יקרים, ממשלת ישראל, הקואליציה, נגד שוויון בנטל

גלעד קריב:  העובדה ששר הביטחון לא טרח להתייצב פה – יש לי הרבה כבוד למורי בהרבה מאוד תחומים, בוודאי של העבודה המאורגנת, השר חיים כץ, אבל העובדה ששר הביטחון לא טרח להתייצב כאן מדברת בעד עצמה

גלעד קריב:  איך יכול להיות - -      

קטי קטרין שטרית: אתה מבין את השנאה, אתה מבין את השנאה, גלעד?     

גלעד קריב: - - איך יכול להיות - -      

קטי קטרין שטרית: "לא טרח" – אולי יש משהו דחוף?      

גלעד קריב: - - איך יכול להיות ששר ביטחון, שרק לפני יומיים ישב בישיבת ממשלה שקיבלה את ההחלטה השערורייתית שלא לאכוף בעצם את העיקרון של שוויון בנטל – יבוא לכאן וידבר על חשיבות השוויון בנטל?     

קטי קטרין שטרית: - - -     

גלעד קריב: ולכן, בחגיגית הצביעות הזאת של הממשלה והקואליציה, שהן נגד שוויון בנטל, לא ראוי להשתתף

גלעד קריב:  אנחנו נעשה הכול בשביל להחליף את הממשלה ואת הקואליציה, שפוגעות יום-יום, בסדרי העדיפויות המעוותים שהן מקדמות, בשוויון בנטל

גלעד קריב:  תודה

ניסים ואטורי: תודה רבה

ניסים ואטורי:  רגע, לא אמרת: אני אוהב כל יהודי וכו', לא?     

גלעד קריב: אני אוהב כל יהודי, אני אוהב כל אדם

גלעד קריב:  הכול בסדר

קטי קטרין שטרית: זה מגיע עד לפה, זהו

ניסים ואטורי: חבר הכנסת אבי מעוז, אני מעריך שאתה תעמוד באתגר שהצבתי פה לחברי הכנסת

גלעד קריב: הוא? מה זה, הוא תיבת - - - של אהבת אדם

גלעד קריב:  לא יכולת לבחור דוגמה יותר טובה לאהבה - - -     

ניסים ואטורי: תגיד לי, אתה גם ירדת מהדוכן וגם קורא קריאות ביניים? הרגע היית פה

גלעד קריב: כן

גלעד קריב:  הינה, ואני יוצא

קטי קטרין שטרית: - - - כרגע יצא

ניסים ואטורי: תודה רבה

אבי מעוז: אדוני היושב-ראש, כנסת נכבדה, חבר הכנסת ליברמן יזם דיון על שוויון בנטל, זה אכן נושא מאוד חשוב

אבי מעוז:  השאלה אם הוא באמת מעוניין בשוויון בנטל

אבי מעוז:  אולי שוויון בין ג'ובניקים לקרביים שלא יוצאים הביתה שבועיים ואוכלים מנות קרב בשטח, או שוויון בין מי ששירת שירות מקוצר של שנה, כמו ליברמן, למי ששירת שלוש שנים? ושמא השוויון בין חייל ב-8200, שמסיים שירות עם עבודה טובה מובטחת לבין שריונר שלא יכול להשתמש בניסיונו מהשירות בחיים, ואולי בכלל שוויון בין המיעוט שנושא בנטל המילואים – כמוני, למשל, ששירתי עד גיל 50 כלוחם קרבי, לבין הרוב המוחלט של החברה, שלא שותף לנטל הזה

אבי מעוז:      אבל אדוני היושב-ראש, אני רוצה ברשותך להתייחס לנושא אחר

אבי מעוז:  אתמול פורסם שהשגרירות האמריקאית בירושלים עורכת אפליה בין השרים וחברי הכנסת ולא מזמינה את כולם לטקס הרשמי לציון יום העצמאות האמריקאי, וכמובן שגם אני, בתור נציג מפלגת נעם, לא נמנה עם רשימת המוזמנים המכובדת, כנראה בגלל דעותיי והשקפותיי

אבי מעוז:  אז אני רוצה לפנות באופן פומבי לשגריר האמריקאי: אדוני השגריר, ראשית אני גאה להיות בצד של ראש הממשלה נתניהו, שכלפיו אתם מפעילים באופן חסר תקדים סוג של חרם לא רשמי ולא מזמינים אותו לבית הלבן למרות ההתהדרות שלכם בידידות החזקה ובברית עם מדינת ישראל

אבי מעוז:  אם אתם חושבים שהערכים של ראש הממשלה הנבחר של מדינת ישראל ושל רוב אזרחי ישראל שבחרו בממשלה הנוכחית מנוגדים לערכים הדמוקרטיים שלכם, אז אני גאה להיות בצד של נתניהו ושל רוב עם ישראל

אבי מעוז:      שנית, אתם חוזרים ואומרים שאתם חולקים את אותם ערכים יחד איתנו, ערכים שלדעתכם נותנים לכם את הרשות לבקר הליכי חקיקה פנימיים בישראל, ערכים שכנראה מכוחם אתם לא מזמינים אותי ואת חבריי לטקס יום העצמאות שלכם

אבי מעוז:  אז לידיעתך, אדוני השגריר, אני חולק חלק מערכיי עם אמריקאים כמו מושל פלורידה רון דה-סנטיס, שלא נכנע לטרור ההשתקה של תנועת הפרוגרס הרגרסיבי, ואעשה כל שביכולתי כדי שבמדינת ישראל הטרלול הפרוגרסיבי הרגרסיבי לא ישתולל כמו באמריקה

אבי מעוז:  אני ממליץ בעניין זה גם לך, אדוני השגריר, לקרוא את הספר החשוב "נשק בלתי הפיך", של העיתונאית האמריקנית אביגיל שרייר – ספר שגם באמריקה וגם בישראל היו מי שניסו באלימות אופיינית למנוע את הפצתו, אבל ברוך השם ללא הצלחה

אבי מעוז:       ישראל, בעזרת השם, לא תגיע למצב של אמריקה, שבה שולט הטרלול הפרוגרסיבי

אבי מעוז:  בכניעה שלכם מרצון לאותן רוחות פוסט-מודרניות אתם מאבדים בידיים צלם אנוש וצלם אלוקים שבו בורא עולם ברא את כל בני האדם

אבי מעוז:  נכון, אינני חולק איתך, אדוני השגריר, את אותם ערכים ורעיונות שאפשרו לאותו טרלול פרוגרסיבי להסיג אחורה את החברה האמריקנית עד לאיבוד הנורמליות האנושית

אבי מעוז:  לפי מה שפורסם לפני כמה ימים בעיתון מקור ראשון, מתחילה בארצות הברית תגובת הנגד לתרבות הפרוגרס: מדענים מתריעים על הפגיעה במדע עצמו כשהעובדות לא מתאימות לאג'נדה; קמפיינים מתנהלים נגד חברות מסחריות שמנסות לכפות את האג'נדה שלהן על הציבור הרחב; כשני שלישים מהאמריקאים חושבים שיש רק איש ואישה ולא עוד שלל מינים מומצאים; רוב האמריקאים מתנגדים לניתוחי המרה וטיפול בהורמונים וחוסמי התבגרות לקטינים, וגם מתנגדים לכך שגברים בתחפושת יתחרו בתחרויות ספורט לנשים

אבי מעוז:       אדוני השגריר, ביקרתי היום בגנזך קידוש השם בבני ברק

אבי מעוז:  ראיתי את המוצגים המדהימים, שמעידים כ-1,000 עדים על דבקותם של יהודים בזהותם היהודית בזמן השואה הנוראה

אבי מעוז:  משם אני בא – מהסבא וסבתא וארבעת הדודים שלי שעלו באש באושוויץ, ובעצם הווייתי מזכירים לי שהקמנו את המדינה כדי שתהיה פה מדינה יהודית

אבי מעוז:  זאת הסיבה שלא נאפשר שהטרלול הפרוגרסיבי והאי-נורמליות האנושית שמשתוללים באמריקה ישתלטו גם על החברה שלנו

אבי מעוז:       אני מודה לך, אדוני השגריר, על ההזדמנות שנתת לי להציב בפניכם את המראה הזאת

אבי מעוז:  תודה על האי-הזמנה

אבי מעוז:  שיהיה לכם חג עצמאות שמח, חג של התפכחות וחג של חזרה לנורמליות האנושים במהרה

אבי מעוז:  תודה רבה

ניסים ואטורי: תודה רבה

ניסים ואטורי:  ישיב השר חיים כץ, שר התיירות של מדינת ישראל, בבקשה

התיירות חיים כץ: אדוני היושב-ראש, חבריי חברי הכנסת, קודם כול, אני מקריא בשם שר הביטחון, ואני אקריא את מה שהוא אמר

התיירות חיים כץ:  הנדון: מענה בשם שר הביטחון לציון יום השוויון בנטל במליאת הכנסת

התיירות חיים כץ:       עוצמתו של צה"ל נשענת על משרתיו – בני ובנות הארץ מכל גווני החברה הישראלית

התיירות חיים כץ:  בשורותיו נפגשים חיילים מכל הדתות והמגזרים המרכיבים את הציבור הישראלי, בני העיר ובני הכפר, דתיים וחילונים, אנשי ההתיישבות העובדת ובני עיירות הפיתוח

התיירות חיים כץ:  בחדרי התדריכים, באימונים ובפעילויות המבצעיות כולם שווים בין שווים, פועלים תחת משימה משותפת – הגנה על ביטחון המדינה

התיירות חיים כץ:       צה"ל פועל ביתר שאת לשילוב כלל האוכלוסיות המרכיבות את מדינת ישראל ולמתן שוויון הזדמנויות, תוך שמירה על חוסנו המבצעי והקפדה על מחויבותו לשמור על כשירות ובריאות משרתיו

התיירות חיים כץ:  ההסתכלות על הפרט היא מתוך ראייה שלמה, המתקיימת במטה אגף כוח האדם ובציר הפיקודי

התיירות חיים כץ:  במקום שהדבר נדרש, הוקמו גופים המתמחים באופן ממוקד באוכלוסייה ספציפית – בין היתר מינהלת החרדים, מינהל האוכלוסיות, תחום עולים ביחידת מיטב, תחום בת חיל וגופים נוספים

התיירות חיים כץ:  ניהול תהליך גיוס האוכלוסיות הייחודיות והיקף העיסוק בו בצה"ל תופסים מקום מרכזי בעשייה היום-יומית, תחת מדיניות ובקרה סדירים ואיטיים

התיירות חיים כץ:  נמשיך לפעול ברוח זו תוך שמירה על חוסנה המבצעי של מערכת הביטחון כערך עליון

התיירות חיים כץ:       אני שמעתי פה את דברי הנואמים, ושמעתי אותך, איווט, בקשב רב

התיירות חיים כץ:  באמת, בקשב רב

התיירות חיים כץ:  ציטטת גם את יואב ב-2002, גם את ביבי ב-2012 וגם את יריב ב-2014

התיירות חיים כץ:  יחד עם זה, הייתה ישיבת ממשלה – אני קראתי בעיתון השבוע על הרצי הלוי, הרמטכ"ל; אני לא יודע אם הוא אמר או לא אמר, לא יודע אם הוא אמר או לא אמר, אבל הוא דיבר על קיצוץ בשירות

התיירות חיים כץ:  הפיכת הצבא לדיפרנציאלי

התיירות חיים כץ:  באתי לישיבת הממשלה, ואני אומר לך את האמת, הצבעתי נגד, כי אמרתי: צבא העם חשוב

התיירות חיים כץ:  יחד עם זה, אומרים הגורמים הצבאיים – ואני לא משחק פוליטיקה, ואני לא מדבר פוליטיקה: אני לא צריך את האנשים

התיירות חיים כץ:  יש כאלה – מה אתה רוצה? שאני אתן להם לשבת שנה בלי לעשות כלום? יש לי יותר מדי

התיירות חיים כץ:       פעם, לפני 20 או 30 שנה, היינו 3

התיירות חיים כץ: 5 או 4 מיליון, והיה לנו צבא של 350,000, 400,000, והמלחמה הייתה שונה

התיירות חיים כץ:  היום המלחמה השתנתה

התיירות חיים כץ:  גם, לשמחתי, גדלנו ל-9

התיירות חיים כץ: 5 מיליון בערך, וגם הילודה בשנה זה 190,000 איש, שנשארים בחיים, והמדינה גדלה בכל שנה, אחרי הנפטרים

התיירות חיים כץ:  הצבא גדל, והוא אומר: אני לא צריך

התיירות חיים כץ:  אמרתי: אוקיי, נעשה את מה שאתה אמרת

התיירות חיים כץ:  יהיה גיוס חובה, לאו דווקא לצבא – מי שרוצה ילך לבית חולים, מי שרוצה ילך למשמר הגבול, מי שרוצה ילך לעיריות, לא יודע, להוראה

התיירות חיים כץ:  ילכו

התיירות חיים כץ:       אני זוכר פה את זחאלקה, כשאמרנו שערבים יתנדבו לעזור ביישובים שלהם

התיירות חיים כץ:  רק שלהם

התיירות חיים כץ:  רק ביישובים – לא יודע במה, ביישובים שלהם – בעבודה סוציאלית, בעזרה לזולת – הוא אמר: כל מי שיעזור ויתנדב לעזור ביישובים שלו ייחשב במצורע

התיירות חיים כץ:  כסיף, אתה לא צריך לברוח, הוא אמר את זה

עופר כסיף: אני לא בורח

התיירות חיים כץ: בסדר

התיירות חיים כץ:  הוא אמר את זה

התיירות חיים כץ:  והשאלה ששאלתי בממשלה הייתה: אם אנחנו משחררים כל כך הרבה, למה אנחנו רוצים לקחת את החרדים בכלל? שלא יבואו

התיירות חיים כץ:  תאמין לי, אם נגיד להם שלא יבואו, הם יבואו

התיירות חיים כץ:  בלי מלחמות ובלי לצעוק

התיירות חיים כץ:  שלא יבואו

התיירות חיים כץ:  אני אומר לך, אני לא מדבר פוליטיקה, כי אני רואה מה יהיה מחר

התיירות חיים כץ:  כי המלחמה השתנתה

התיירות חיים כץ:       פעם, כשהלכנו לצבא, למילואים, אז העורף דאג לנו

התיירות חיים כץ:  היום אנחנו צריכים לדאוג לעורף, כי כל העסק השתנה

התיירות חיים כץ:  ואתה יודע את זה טוב – היית שר הביטחון, היית שר האוצר

התיירות חיים כץ:       לצערי, לצערי, ואללה, את אלה שרוצים לשרת, אנשים עם מוגבלויות, עשינו "אמץ לוחם", "אמץ חייל" – נתנו, והם רוצים

התיירות חיים כץ:  לצערי, יש הרבה שלא רוצים, ואם נעבור למה שהרצי הלוי רוצה – אני לא יודע אם הוא רוצה, אבל מה שקראתי בעיתון לכאורה שהוא רוצה – אנחנו נהיה צבא שכיר, לא נהיה צבא העם, ובזה צריך להילחם, כי אני לא חושב שזה נכון

התיירות חיים כץ:  לתפוס חרדי, לא חרדי? ואללה, הבעיה יותר גדולה

התיירות חיים כץ:  אם יהיה חייל שמשרת שנתיים, וזה יהיה בדרך כלל זה שמבוסס כלכלית, ויהיה לוחם שמשרת שלוש שנים, וניתן לו משכורת חודשית של 6,000 או 7,000 או 8,000 – ואללה, זאת תהיה תחילתו של הסוף

התיירות חיים כץ:       אני מקווה שפה, בכנסת הזאת ובממשלה הזאת, אנחנו נדע לטפל בעניין הזה, ולא ניתן לזה לקרות

התיירות חיים כץ:  להסתכל במאקרו ולא במיקרו

התיירות חיים כץ:  תודה רבה

ניסים ואטורי: תודה רבה

ניסים ואטורי: חבר הכנסת אביגדור ליברמן מבקש הודעה אישית, בבקשה

אביגדור ליברמן: אדוני היושב-ראש, שמעתי את דברי הבלע של חבר הכנסת ברוכי, ואני לא סתם אומר שהוא, כמו כל שאר החברים בש"ס וביהדות התורה – הם זייפני היהדות

אביגדור ליברמן:  הם מסלפים את היהדות ואת המקורות

אביגדור ליברמן:  איפה כתוב ביהדות שאסור להיות לוחם? כל גדולי ישראל היו לוחמים: מיהושע בן נון, כלב בן יפונה והמלך דוד וכל המכבים – כולם היו לוחמים

אביגדור ליברמן:  לא מצאתי מילה אחת בכל המקורות, וביקשתי: תראו לי שליהודי אסור להיות לוחם

אביגדור ליברמן:  לא כתוב, לא מופיע

אביגדור ליברמן:  גם לגבי נשים

אביגדור ליברמן:  שרת הביטחון הראשונה הייתה דבורה הנביאה

ניסים ואטורי: אתה צודק לגבי הלוחמים

ניסים ואטורי:  אבל יהושע בן נון הרים את הידיים של משה, כי בלי התפילה הם לא היו מנצחים

ניסים ואטורי:  אתה מבין? גם תפילה צריך בסוף

אביגדור ליברמן:  כולם היו לוחמים

אביגדור ליברמן:  אין מילה אחת נגד העובדה שיהודי לא צריך להיות לוחם

אביגדור ליברמן:  אגב, כולם גם עבדו

אביגדור ליברמן:  אתה יודע, גם הלל הזקן היה חוטב עצים, וגם כמובן רמב"ם ורש"י עבדו במשרה מלאה

אביגדור ליברמן:  ומה כתוב גם בקידוש שאנחנו עושים בשבת? "ששת ימים תעבוד ועשית כל מלאכתך" – לא כתוב "תלמד", כתוב "תעבוד"

אביגדור ליברמן:  אז כל הדברים האלו נגד עבודה ונגד שירות צבאי זה הכול המצאות, זה הכול זיופי יהדות

אביגדור ליברמן:  אין שום קשר ליהדות

אביגדור ליברמן:  זה נושא אחד

אביגדור ליברמן:       הנושא השני, אדוני השר חיים כץ, אמרתי "שוויון בנטל", לא אמרתי רק שירות צבאי

אביגדור ליברמן:  חסרים לנו המון חיילים

התיירות חיים כץ: - - - אנחנו לא יודעים לעשות את זה

התיירות חיים כץ:  אם זחאלקה אומר שמי שילך לשירות יהיה מצורע - - -     

אביגדור ליברמן: סליחה, מה זה חשוב זחאלקה? מה, עשית תחיית המתים? מה אתה נזכר לי בזחאלקה?      

התיירות חיים כץ: למה, אחמד טיבי יותר טוב?     

אביגדור ליברמן: אני אומר לך, קודם כול, חסרים חיילים

אביגדור ליברמן:  ראינו מה קרה בגבול מצרים

אביגדור ליברמן:  אני לא אתן לך נתונים

אביגדור ליברמן:  אני אומר לך כשר הביטחון לשעבר, הגבול מצרים – מעל 200 ק"מ; הגבול עם ירדן – מעל 300 ק"מ

אביגדור ליברמן:  חסרים שם אלפי חיילים

אביגדור ליברמן:  חסרים היום חיילים ביו"ש

אביגדור ליברמן:  ונכון שבצבא יש ויכוח – אני לא מקבל אותו; חסרים לנו חיילים, אבל עוד יותר חסרות לנו ידיים עובדות בבתי אבות ובבתי חולים, סניטרים, כוח עזר

אביגדור ליברמן:  יש גם שירות אזרחי

אביגדור ליברמן:  אמרתי: כולם – או שירות צבאי או שירות אזרחי

אביגדור ליברמן:  וזה גם חרדים, וזה גם מוסלמים, וגם נוצרים, וגם דרוזים, וגם צ'רקסים

אביגדור ליברמן:  אין שום סיבה שלא יעשו את זה

אביגדור ליברמן:       אני אומר לך, אני לפני שבוע הייתי בסיור בכל תעשיית ההייטק בכל אזור יקנעם

אביגדור ליברמן:  אני יצאתי משם מוטרד

אביגדור ליברמן:  אתה יודע למה, אדוני היושב-ראש? ראיתי שם את מיטב האנשים שלנו בגילים 35– 45, בשיא כוחם, והייתה לי שיחה איתם, ואומר לי אחד שהוא גם מג"ד בצה"ל: אני שילמתי בשנה האחרונה 4 מיליון שקל מס הכנסה

אביגדור ליברמן:  אני עושה 45 יום מילואים, ואני שואל את עצמי היום: בשביל מי? בשביל לתחזק את כל הבטלנים וכל המשתמטים? אני מתחיל לחשוב מה אני עושה כאן

אביגדור ליברמן:  כשכל השכבה הזאת, שהיא באמת המובילה של מדינת ישראל, מתחילה לפקפק במה הם עושים כאן, והם מדברים על שוויון בנטל, ואלו אנשים שבאמת שנים גם שירתו וגם היום – בגיל 40 ומשהו להיות מג"ד במילואים וגם להיות מוביל בסטרטאפ בהייטק ולהתחיל להסס אם יש לו פה עתיד, זה הדבר החמור ביותר

אביגדור ליברמן:  זה פצע מדמם

אביגדור ליברמן:  ומבלי שנפתור את נושא השוויון בנטל כמו שצריך, אי-אפשר לדבר על החוסן הלאומי

אביגדור ליברמן:  הפערים האלו רק ילכו ויעמיקו

אביגדור ליברמן:      לכן, אדוני היושב-ראש, אין ברירה

אביגדור ליברמן:  חייבים גם כאן להגיע להכרעה

אביגדור ליברמן:  אי-אפשר כבר 15 פעמים לבקש מבג"ץ לדחות את ההכרעה

אביגדור ליברמן:  חייבים להגיע להכרעה, ולא ניתן לכם להתחמק

אביגדור ליברמן:  תודה

ניסים ואטורי: תודה

התיירות חיים כץ: מי זה "לכם"?     

אביגדור ליברמן: הממשלה

ניסים ואטורי: הוחלפה הממשלה, גם לא הצלחתם לעשות הרבה

ניסים ואטורי: הודעה למזכיר הכנסת

ניסים ואטורי:  בבקשה

ניסים ואטורי:  סליחה, לא ראיתי אפילו שהתחלפתם

ניסים ואטורי:  הייתי מרוכז באיווט ליברמן, לא שמתי לב

ראדה חסייסי: ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק מבקר המדינה (תיקון מס' 50), התשפ"ג–2023, שהחזירה הוועדה לענייני ביקורת המדינה

ראדה חסייסי:  תודה

ניסים ואטורי: תודה רבה

ניסים ואטורי: נעבור לנושא הבא: ציון יום פרשת היעלמותם של ילדי תימן, המזרח והבלקן

ניסים ואטורי:  הדוברת הראשונה ויוזמת הנושא, חברת הכנסת קטי שטרית

קטי קטרין שטרית: אדוני היושב-ראש, אדוני השר, חבריי חברי הכנסת, אורחים יקרים שנמצאים איתנו, בני העדה המדהימה והנהדרת שספגה כל כך הרבה כשהגיעו כל כך הרבה אנשים, עולים חדשים, אידיאולוגים, אבל לצערנו הרב, זה מה שקרה

קטי קטרין שטרית:  אני רוצה להגיד לכם שכל עוד אני בכנסת ישראל, כל שנה ובכל כלי פרלמנטרי שיעמוד לרשותי, עד שלא נדע את האמת לאמיתה ושהדברים יהיו חשופים, אני אמשיך ואמשיך ואציין את הדבר הזה

קטי קטרין שטרית:       השנה 1949 – על כנפי נשרים

קטי קטרין שטרית:  מלכה וניסים עודד, זוג צעיר, עולים מתימן לארץ ישראל הנכספת

קטי קטרין שטרית:  עטורי חלומות להתיישבות, להרחבת המשפחה

קטי קטרין שטרית:  בני הזוג מגיעים למעברת עין שמר עם שני ילדים קטנים: זכריה בן השמונה ושרה בת השלוש

קטי קטרין שטרית:       השנה היא 1951

קטי קטרין שטרית:  לבני הזוג נולד ילד נוסף – משה

קטי קטרין שטרית:  בגיל שנתיים משה קצת מצטנן – אתם יודעים, קצת נזלת, פה שיעול

קטי קטרין שטרית:  האחות שבמעברה אומרת למלכה האם: קחי אותו בבקשה לקבל טיפול במחנה – במחנה היה בית תינוקות – תשאירי אותו בלילה להשגחה אצלנו ותבואי מחר להניק אותו

קטי קטרין שטרית:  למוחרת מלכה מגיעה להניק אותו, ומוסרים להם שהילד נלקח לבית חולים רמב"ם

קטי קטרין שטרית:  מלכה וניסים עודד נוסעים לבית החולים, ומה רואה שם מלכה? ילד בריא, צוחק, משחק, אוכל

קטי קטרין שטרית:  נאמר לאימא: בואו מחר, תיקחו את הילד

קטי קטרין שטרית:  למוחרת מגיעה האם עם אבא ניסים לבית החולים, ושם נמסר להם שהתינוק נפטר

קטי קטרין שטרית:  האם והאב לא הסכימו בשום פנים ואופן לצאת מבית החולים מבלי שיראו את הילד, ולא הרשו להם

קטי קטרין שטרית:  אמרו להם שכבר מאוחר, הילד נקבר

קטי קטרין שטרית:       השנה היא 1954

קטי קטרין שטרית:  לאחר שלוש שנים נולדה לאם מלכה בת נוספת, ולה קראו אסתר, על שם הסבתא אסתר

קטי קטרין שטרית:  האם אחזה את בתה היפהפייה, הבריאה

קטי קטרין שטרית:  אבל למוחרת, כשהיה צריך לבוא שוב ולהחזיר אותה, להניק אותה, בבית החולים נאמר להם: אנחנו מצטערים, אבל אסתר נפטרה

קטי קטרין שטרית:  אומרת האם: זה לא הגיוני

קטי קטרין שטרית:  אני הנקתי אותה אתמול, היא הייתה בריאה, חייכנית

קטי קטרין שטרית:  אמרו לה: מצטערים

קטי קטרין שטרית:  רצו לראות את הגופה, אז אמרו לה: אבל בגיל כזה אנחנו קוברים מבלי להראות, ואין אפשרות לראות את הגופה

קטי קטרין שטרית:  חזרו האב והאם בוכים הביתה, והמשיכו את חייהם

קטי קטרין שטרית:       השנה היא 1961

קטי קטרין שטרית:  האם מלכה ילדה בן נוסף, ועבורו היא בחרה את השם מרדכי

קטי קטרין שטרית:  וגם הוא, בלידה, נמסר להם שהוא נפטר

קטי קטרין שטרית:  מאותו יום מלכה הפסיקה ללדת בבתי החולים וילדה את שאר ילדיה בבית

קטי קטרין שטרית:  והם עד היום קיימים, חיים, בעלי משפחות

קטי קטרין שטרית:  אבל מה קרה מאז? כשמשה – אתם זוכרים? הילד הראשון, שהיה מקורר – הגיע לגיל 18, התקבל בבית צו גיוס לצבא ההגנה לישראל

קטי קטרין שטרית:  בהמשך, כשלא ענו לצו הגיוס, כי אין כזה ילד, הוא הרי נפטר, לפי מה שנמסר להם, הגיעו חיילים מהמשטרה הצבאית לעצור את משה כי הוא לא התייצב לצו הגיוס

קטי קטרין שטרית:  צווי גיוס עבור הילדים שנפטרו הגיעו למשפחות רבות

קטי קטרין שטרית:  אז עלתה התהייה מה קרה פה, כי פתאום שמעו שיש עוד משפחה ועוד משפחה ועוד משפחה

קטי קטרין שטרית: היו הרבה מאוד ועדות, הרבה מאוד ועדות בדיקה, ועדות רשמיות מטעם המדינה: הראשונה הייתה ועדה משרדית משותפת למשרד המשפטים ולמשטרה, שפעלה בשנים 1968-1967, ועדת בהלול מינקובסקי – אין תוצאות

קטי קטרין שטרית:  הוועדה השנייה, ועדת שלגי, שהוגדרה כוועדת בדיקה, גם בשנות השמונים

קטי קטרין שטרית:  בסוף שנות התשעים קמה עוד ועדה, ועדת קדמי, שפרסמה את המסקנות שלה ב-2001

קטי קטרין שטרית:  כל הוועדות האלה הגיעו למסקנה שיש פה נושא שהוא מאוד מאוד חשוב לחקירה, חקירה פלילית, אבל הן נשארו חסויות וסגורות

קטי קטרין שטרית:       70 שנה התחושה הקשה הזו מלווה את כולנו, בעיקר את המשפחות

קטי קטרין שטרית:  הצעות חוק, דיונים, מה לא נעשה כל השנים האלו? הגיעה העת שמדינת ישראל תישא באחריות להיעלמותם או חטיפתם של הילדים, במישרין או בעקיפין, כי המשפחות האלה צריכות לדעת מה עלה בגורל יקיריהן

קטי קטרין שטרית:  אנחנו בשנת ה-75 למדינה, ועל ממשלת ישראל, הממשלה שלי, להגביר את המאמצים כדי להביא לתיקון העוול ההיסטורי הזה

קטי קטרין שטרית:  זה צעד בסיסי, הכרחי, לתהליך ריפוי

קטי קטרין שטרית:       אני מתארת לעצמי שכל מי שהייתה לו יד בדבר הזה כבר לא בין החיים, אבל להחזיר את הרוגע, לדעת שהמדינה הזו מתנצלת על מה שקרה, זוכרת את האירוע האומלל הזה, למען הדורות הבאים, כדי שנוכל להחזיר את התקווה שמדינת ישראל היא מדינה דמוקרטית, שוויונית וערכית

קטי קטרין שטרית:  זה מאוד מוסרי, ודי לנו עם ועדות חקירה

קטי קטרין שטרית:  תחשפו את כל מה שאתם יודעים, ואתם יודעים, רק תחשפו את זה

קטי קטרין שטרית:  תודה

אוריאל בוסו: תודה רבה לחברת הכנסת קטי קטרין שטרית

אוריאל בוסו:  אני רוצה להזמין את חבר הכנסת יוני מישרקי לשאת דברים

אוריאל בוסו:  חמש דקות לרשותך, אדוני

יונתן מישרקי: תודה רבה

יונתן מישרקי:  אדוני היושב-ראש, חבריי חברי הכנסת, אדוני השר, סגנית השר, נציגי המשפחות, פעילי המאבק למען חשיפת האמת בפרשת היעלמותם של ילדי תימן, המזרח והבלקן, דוד רחמים עדן היקר והאהוב מהוועד להנצחת ילדי תימן, כל ילד תימני שגדל כאן בשנות השבעים ובשנות השמונים נחשף לפרשת היעלמותם של ילדי תימן

יונתן מישרקי:  גם אני לא אשכח את הסיפורים שאותם שמענו מהסבים, מהסבתות, מהדודים המבוגרים יותר

יונתן מישרקי:  כל סיפור היה דומה למשנהו, כל סיפור סופר בכאב עצום, ובסוף כל סיפור כזה נותרו אלפי סימני שאלה

יונתן מישרקי:  קטי, תקשיבי, מה היה קורה אילו סבתא לא הייתה לוקחת את הילד לבית החולים? מה היה קורה אילו הייתה שומרת עליו באופן הדוק יותר? איפה הילד נמצא היום?     בשבוע הבא אנחנו נציין את יום פטירתו של האיש שניהל את המאבק הציבורי הנחוש לחשיפת האמת בפרשה, הרב עוזי משולם, זיכרונו לברכה

יונתן מישרקי:  הרב עוזי משולם ניהל מאבק ציבורי נחוש למען חשיפת האמת בפרשה

קטי קטרין שטרית: אנחנו צריכים להתנצל בפני המשפחה

יונתן מישרקי: בתגובה הוא נרדף והושם ללעג וקלס, והוא הושלך לכלא וסיים את חייו בכאב גדול ובקיצור ימים

יונתן מישרקי:       בשנת 2016, לאחר שהמדינה הכירה באופן רשמי בצורך לחקור את הפרשה לעומק, לאחר שכולם הבינו שלא ניתן עוד להסתיר את הפרוטוקולים והעדויות, ולאחר שהממשלה אישרה את פרסום הפרוטוקולים של דיוני ועדת החקירה הממלכתית, אמר יושב-ראש התנועה הרב אריה דרעי, ואני מצטט: "כולנו צריכים לבקש היום סליחה ומחילה מהרב עוזי משולם

יונתן מישרקי:  לעלות לקברו ולבקש סליחה

יונתן מישרקי:  כשהרב משולם העלה את פרשת ילדי תימן, רבים לעגו לו

יונתן מישרקי:  היום כמעט כולם דורשים את מה שהרב משולם דרש, בצדק רב, לפני עשרות שנים

יונתן מישרקי:  מדובר בפרשה חמורה מאוד וכעת כולם מבינים שנעשו דברים נוראיים וצריכים לחקור את כל הפרשה המזעזעת הזאת, מה קרה לילדים ולאן הם נעלמו", עד כאן סוף ציטוט

יונתן מישרקי:       אני מנצל את הבמה החשובה הזו של הכנסת כדי לבקש ממך סליחה, הרב עוזי משולם

יונתן מישרקי:  סליחה על כך שמדינת ישראל בזה לך ורדפה אותך

יונתן מישרקי:  כאן המקום להזכיר את נציגי ש"ס בכנסת, ובראשם הרב אריה גמליאל, זכר צדיק לברכה, שיצאו נגד הזרם ולא חששו לתמוך בך ולסייע לך

יונתן מישרקי:  נחמתך, הרב עוזי משולם, אומנם לא זכית לראות אותה בחייך אבל בוודאי מן השמיים אתה שומע ורואה שהמאבק שעשית לא היה לשווא, שהצעקה שצעקת לא נותרה בחלל ריק

יונתן מישרקי:  לקח זמן, אולי הרבה מדי זמן, והיום כולם מכירים בכך שצעקתך הייתה צעקת אמת, שהצדק היה איתך, שהכאב שהפגנת לא היה פרי הדמיון, שאכן נעשו דברים שלא נעשו, שאכן הייתה מדיניות של הסתרה, שהיה רצון לטייח ולהסתיר את הדברים שנעשו

יונתן מישרקי:  יש שכר לפעולתך, הרב עוזי משולם, מאבקך לא היה לשווא

יונתן מישרקי:       אני מפנה מכאן קריאה לנשיא יצחק הרצוג להעניק חנינה לרב עוזי משולם

יונתן מישרקי:  זה המעט שאנו כחברה יכולים לעשות עבורו

יונתן מישרקי:  לצערי הנשיא הקודם, הנשיא ריבלין, דחה את הבקשה להעניק חנינה לרב עוזי משולם

יונתן מישרקי:  הנשיא לשעבר הכיר בחשיבות של המאבק אך נמנע מלעשות את הצעד המתבקש ולהעניק את החנינה שאותה דרשו בני משפחתו של הרב עוזי משולם

יונתן מישרקי:  אני בטוח שהנשיא הנוכחי, שהוכיח שליבו נמצא במקום הנכון, הבין את המשמעות החברתית שיש לצעד הזה של חנינה ולאמירה החברתית החשובה שיש בה – חנינה שמכירה היום במאבק הצודק שניהל למען חשיפת האמת

יונתן מישרקי:  בכוונתי בימים הקרובים להתחיל לפעול להניע מחדש את תהליך הגשת בקשת החנינה לנשיא המדינה

יונתן מישרקי:  אי-אפשר שלא להזכיר בשולי הדברים את מסע ההעברה על הדת, שהיה חטא על פשע כלפי עולי תימן, וגם נושא זה הרי הוא כתם בדברי ימיה של המדינה

יונתן מישרקי:       חשיפת האמת היא שלב חשוב, אך אחרי חשיפת האמת מגיע השלב של האחריות

יונתן מישרקי:  כפי שאמרתי, על המדינה להכיר בראש ובראשונה באחריותה לעוול שנגרם לאותן משפחות

יונתן מישרקי:  עליה להכיר בסבלן של המשפחות, לתת גושפנקה רשמית לכך שכאבן וסבלן, שאותו נשאו במשך שנים רבות לבדן, כאב שזכה ללעג של הרשויות, כאב שלא קיבל את הביטוי הציבורי המגיע לו, הוא כאב אמיתי; כאב על עוול שנעשה להן, עוול כבד מנשוא, שרובץ על כתפיהן של המשפחות

יונתן מישרקי:       בשנת 2001 אישרה המדינה את מתווה הפיצוי למשפחות שבמסגרתו הביעה ממשלת ישראל צער על פרשה כאובה זו, אך כמו החלטות רבות שמתקבלות עם הרבה כוונות טובות, הביצוע לא היה מושלם

יונתן מישרקי:  רק לאחרונה בוועדת הכספים הארכנו את מועד הגשת הבקשות על מנת שהמשפחות יוכלו להגיש את המסמכים ולקבל את ההכרה המגיעה להן

יונתן מישרקי:  בסוף החודש שעבר נעתר לבקשתי ידידי שר הבריאות משה ארבל והורה על הקמת ועדה שתבחן את התנהלות אנשי מערכת הבריאות בפרשה

יונתן מישרקי:  כולנו מלאי הערכה לאנשי מערכת הבריאות, בעבר ובהווה

יונתן מישרקי:  הערכה זו לא אמורה לגרום לנו להשתיק ולהסתיר את המידע

יונתן מישרקי:  אור השמש הוא חומר החיטוי הטוב ביותר

יונתן מישרקי:  אם אנחנו רוצים שתהיה לנו מערכת בריאות טובה לעתיד, עלינו להכיר בכשלי העבר

יונתן מישרקי:       הרצון, הטבעי לא פעם, של מערכות לגונן על עצמן, להשתיק את הסיפורים, לחקור את עצמן, מוביל לכשלים מערכתיים ולמקומות לא טובים

יונתן מישרקי:  ביום הזה עלינו לומר בקול ברור כי המדינה צריכה לבדוק באופן המעמיק ביותר והמקצועי ביותר את השאלה מה היה חלקם של הגופים הממשלתיים בפרשה הכואבת הזו

יונתן מישרקי:  אל לנו להסתתר מאחורי צווי איסור פרסום, חיסיון פרוטוקולים וטענות אחרות

יונתן מישרקי:  עלינו לתת תשובות גם לשאלות קשות

יונתן מישרקי:  עלינו לתת תשובות למשפחות שבנו בגופן את הארץ הזאת, משפחות שעלו לכאן לא פעם בחוסר כול, משפחות שהפריחו את השממה ביישובים מרוחקים, משפחות שלמרות הכאב, למרות חוסר האמון שלהן ברשויות המדינה, המשיכו לפתח את הארץ הזאת, לשלוח את ילדיהן לצבא, לתרום ככל יכולתן למדינה, ולהן מגיע דבר אחד פשוט – תשובה אמיתית והכרה בכאב ובסבל שנגרם להן

יונתן מישרקי:       אבקש להודות לחברתי חברת הכנסת קטי שטרית על היוזמה שבציון היום החשוב הזה

יונתן מישרקי:  אתמול הנחתי הצעת חוק על שולחן הכנסת שמטרתה לקבוע יום מיוחד לציון פרשת היעלמותם של ילדי תימן, הבלקן והמזרח

יונתן מישרקי:  אין ספק בחשיבות של יצירת שיח ציבורי על אודות הפרשה ביום שבו ניזכר כולנו בסיפור – אני מסיים, אדוני היושב-ראש – ונכיר בכאב הגדול של המשפחות, שאותו הן נושאות עד יומן האחרון, בתקווה שנדע ללמוד את הלקח ולהפנים את לקחי הפרשה הכאובה הזאת לטובת העתיד של כולנו

יונתן מישרקי:  כאן המקום להודות לכם – המשפחות, הפעילים הנחושים, שנאבקים בהסתרה הזו, שמנהלים מאבק עיקש בדרישה הצודקת לחשוף את כל האמת בפרשה הכאובה הזו

יונתן מישרקי:  תודה רבה

אוריאל בוסו: תודה רבה לחבר הכנסת יוני מישרקי על הדברים החשובים והמרגשים

אוריאל בוסו:  חבר הכנסת עופר כסיף, בבקשה

עופר כסיף: כבוד היושב-ראש, חברי הכנסת, ראשית ברצוני לברך גם את האורחים וגם על ציון המיוחד אודות פרשת היעלמותם של ילדי תימן, המזרח והבלקן כאן בכנסת

עופר כסיף:  אין אפשרות להכחיש את הטרגדיה שעברו משפחות רבות, אך יש אפשרות להגיע להכרה, צדק וריפוי

עופר כסיף:  הילדים לא היו סובייקט שנעלם מעצמו – הייתה כאן העלמה, ולה עדויות רבות

עופר כסיף:  לאחרונה פורסמו ממצאי מחקרו של ד"ר דניאל דה-מלאך, שמצביעים על כשלים מהותיים בעבודת הוועדות שבדקו את הפרשה

עופר כסיף:  הוא גילה שמסמכי הפטירה והקבורה שעל בסיסם קבעה הוועדה שהילדים נפטרו זמן קצר לאחר שנעלמו מפוקפקים מאוד, ויש מקום להניח שחלק ניכר מהם שגוי או מזויף

עופר כסיף:  בנוסף הוא מצא שוועדת החקירה הונתה את הציבור – במקום לחשוף את הבעיות במסמכים ולנסות להסביר למה הם בכל זאת תקפים, היא הציגה מצג שווא כאילו הם אמיתיים ותקפים ללא רבב

עופר כסיף:  למרות זאת, גם מהוועדות עצמן וגם מתחקירים בנושא בתקשורת עולה תמונה קשה וברורה של רשלנות, התנהגות גזענית וזלזול מוחלט במשפחות

עופר כסיף:      דרישת מובילי המאבק היא ראשית כול הכרה וקבלת אחריות מצד המדינה, התנצלות בפני המשפחות על היחס הגזעני כלפיהן, על ניתוק בכפייה בין הורים לילדים ועל שלילת הזכות לראות את הילדים ולהחליט לגבי גורלם

עופר כסיף:  שנית, הם מבקשים לקיחת אחריות על היעלמות הילדים

עופר כסיף:  כמו כן דורשים הארגונים מהמדינה להקים מערך ייעודי לכל המשפחות, שיוכלו לפנות אליו ולקבל כל מידע באופן גלוי ויעיל ובשקיפות

עופר כסיף:       למרבה החרפה, המערכות השונות עודן מתקשות להוביל מהלכים כלשהם של לקיחת אחריות

עופר כסיף:  במשרד הבריאות כבר הוגש כידוע דוח על ידי פרופ' איתמר גרוטו וד"ר שלומית אבני במסגרת הוועדה למיגור הגזענות, האפליה וההדרה במערכת הבריאות, אולם הוא נדחה על ידי בכירי המשרד, ללא כל הידברות עם העמותות והמשפחות

עופר כסיף:  עם זאת, משרד הבריאות החליט לאחרונה להקים ועדה אשר תבחן את אחריותה של המערכת בפרשה

עופר כסיף:       אני קורא לוועדה לעשות את מלאכתה באופן נחוש ושקוף ותוך הקשבה למשפחות ולעמותות הפעילות, ועלינו כחברי כנסת לעקוב אחר זה

עופר כסיף:  איננו יכולים להשלים עם מציאות שאלפי משפחות בישראל חיות עם ספקות לגבי גורל הילדים

עופר כסיף:  עלינו לרפא את פצעי העבר באמצעות חשיפת הפשעים והמחדלים ופיצוי עליהם

עופר כסיף:  זהו הדבר הנכון והצודק לעשות, ואני קורא פה לחבריי, אופוזיציה, קואליציה, זה אמור לחצות את הקווים הללו, שנפעל כולנו יחד לטובת השגת צדק למשפחות האבלות, המשפחות שנפגעו כה קשה

עופר כסיף:  תודה

אוריאל בוסו: תודה רבה לחבר הכנסת עופר כסיף

אוריאל בוסו:  חברת הכנסת נעמה לזימי – אינה נוכחת; חבר הכנסת אבי מעוז, סגן השר – אינו נוכח

אוריאל בוסו:  תעלה ותבוא סגנית שר האוצר חברת הכנסת מיכל מרים וולדיגר, לסכם את היום המיוחד הזה

אוריאל בוסו:  לאחר מכן סגנית השר תישאר להשיב לשאילתות רגילות, אם כבר יש לכם את החומר

אוריאל בוסו:  רק לוודא - - -     

קטי קטרין שטרית: עצוב מאוד שרק אנחנו פה ביום כזה חשוב

קטי קטרין שטרית:  עצוב מאוד

אוריאל בוסו: שואלי השאילתות

קטי קטרין שטרית: לא, אני אומרת, עצוב מאוד שביום כזה חשוב - - -     

מיכל מרים וולדיגר: בואו נאמין שכל אחד עושה עבודה טובה בחדר שלו

מיכל מרים וולדיגר:  בעין טובה

קטי קטרין שטרית: כן

קטי קטרין שטרית:  קשה לי, קשה לי עם זה

קטי קטרין שטרית:  זה יום מאוד חשוב

אוריאל בוסו: רק לוודא ששואלי השאילתות פה

אוריאל בוסו:  נמצאת חברת הכנסת שלי טל מירון, חבר הכנסת בצלאל; חבר הכנסת עמית הלוי לא פה

אוריאל בוסו:  אוקיי, תודה

מיכל מרים וולדיגר: כבוד היושב-ראש, כבוד השר – השרה?     

אוריאל בוסו: הינה

מיכל מרים וולדיגר: אוקיי, נכון

מיכל מרים וולדיגר:  חברי כנסת נכבדים, אני חייבת להתחיל בסיפור אישי, סיפורו של מזכיר הסיעה שלנו, יוסי כהן הנפלא

מיכל מרים וולדיגר:  בשנת 1952 הגיעו סבו וסבתו, יוסף וואסינה, וילדתם רחל לבקר קרובי משפחה באור יהודה

מיכל מרים וולדיגר:  רחל הייתה אז בת שנתיים

מיכל מרים וולדיגר:  היא לא חשה בטוב, ולכן הוריה לקחו אותה לבית החולים תל השומר

מיכל מרים וולדיגר:  בבית החולים אמרו להוריה של רחל שמדובר בעניין רפואי פשוט, אבל רחל חייבת להישאר בלילה באשפוז

מיכל מרים וולדיגר:  יוסף ורעייתו לא הורשו להישאר בבית החולים בלילה, לא הורשו להישאר יחד עם בתם, ולכן הם נאלצו לחזור רק למוחרת בבוקר, אחרי שאת הלילה העבירו אצל בני משפחה שגרים קרוב

מיכל מרים וולדיגר:       כאשר הם חזרו למוחרת בבוקר, נאמר להם כי הילדה מתה

מיכל מרים וולדיגר:  אבל אין תעודת פטירה, וכמובן שאין גופה

מיכל מרים וולדיגר:  אחרי שבועות רבים שבהם הם ניסו לקבל איזשהו מסמך או קבר, הם הרימו ידיים, התייאשו

מיכל מרים וולדיגר:  כל מילה שאומר תקטין את הכאב ואת הסבל ואת הטרגדיה הנוראית בלאבד ילדה

מיכל מרים וולדיגר:  ילדה קטנה בת שנתיים

מיכל מרים וולדיגר:  לאחר כמה שנים – כמו שסיפרת לי, חברתי היקרה קטי – לאחר כמה שנים התקבל בביתם צו גיוס לרחל, ובעקבותיו אף הגיעו לוכדי עריקים כדי לחפש אותה

מיכל מרים וולדיגר:  הלוואי שהיו מוצאים

מיכל מרים וולדיגר:       זהו רק סיפור אחד מתוך מאות ואלפי סיפורים שצצים ועולים זה שנים על ידי משפחות בכל רחבי הארץ

מיכל מרים וולדיגר:  למרות שהפרשה הכואבת הזו התרחשה לפני עשרות שנים, הפצע עדיין פתוח, ומשפחות רבות עדיין לא יודעות איפה הילדים והילדות שלהן

מיכל מרים וולדיגר:  משפחות רבות עדיין מחכות בביתן לילד שנעלם, מחכות לקבל תשובה רשמית או הוכחה למה שקרה לילדים שלהן – וכלום

מיכל מרים וולדיגר:  חשוב לי להביע במעמד זה תמיכה בציבור המשפחות שמחכות, ואני רוצה לחזק את ידיהן, ובאמת עם כל הלב להגיד: אנחנו איתכם שם

מיכל מרים וולדיגר:       ולגוף העניין

מיכל מרים וולדיגר:  ביום 22 בפברואר 2022 התקבלה החלטת ממשלה מס' 821, שעניינה הסדר כספי למשפחות עולי תימן, המזרח והבלקן אשר עניין ילדיהן נדון במסגרת ועדות

מיכל מרים וולדיגר:  ביום 1 ביוני 2021 נפתחה אפשרות להגיש בקשות לקבלת ההסדר הכספי – סליחה, טעיתי בתאריכים: זה פברואר 2021 ולא 2022

מיכל מרים וולדיגר:  במסגרת החלטת הממשלה נקבע הסדר כספי וולונטרי חלף תביעה אזרחית, שבמסגרתו בני משפחות אשר עניין ילדיהן נדון באחת משלוש ועדות החקירה הרשמיות ומסקנות הוועדה האחרונה בעניינה של אותו הילד הייתה כי הילד נפטר או שלא נמצא שום ממצא שיכול להעיד על גורלו – הם רשאים להגיש בקשה לקבלת סכום כספי

מיכל מרים וולדיגר:  הסכום הכספי שנקבע במסגרת ההסדר מתחלק בין בני המשפחה של הילד או יורשיהם

מיכל מרים וולדיגר:  אם ועדת החקירה קבעה שהילד נפטר, הפיצוי יעמוד על סך 150,000 ש"ח למשפחה, ואם נקבע כי לא ידוע מה עלה גורלו של הילד, הפיצוי יעמוד על סך 200,000 ש"ח למשפחה

מיכל מרים וולדיגר:  כמובן שהסכומים האלה הם רק סמליים, ושום דבר לא יוכל להכיל את הכאב באובדן הילד, או לא פחות קשה – באי-ידיעה על מה עלה בגורלו

מיכל מרים וולדיגר:  קבלת הסכום הכספי מותנית בחתימה על כתב ויתור וסילוק מכל תביעה כספית עתידית בעניין זה

מיכל מרים וולדיגר:       ביום 8 בנובמבר 2021, בהתאם לסמכותה לפי סעיף 7 להחלטת הממשלה, אישרה ועדת ההיגוי שהוקמה מכוח החלטת הממשלה ארכה של המתווה לתקופה של חצי שנה נוספת, קרי עד ליום 1 ביוני 2022

מיכל מרים וולדיגר:  ב-24 באפריל החליטה ועדת ההיגוי, נוכח ההיקף הנמוך של הבקשות שהוגשו עד לאותה עת, להמליץ על הארכת המתווה בתקופה נוספת

מיכל מרים וולדיגר:  לשם ביצוע ההארכה כאמור נדרש לקבל החלטת ממשלה חדשה בנושא, ובהתאם ביום 24 ביוני 2022 התקבלה החלטת ממשלה מס' 1678, שבמסגרתה הוארכה תקופת המתווה כך שניתן יהיה להגיש בקשה לקבלת סכום כספי עד ליום 1 במרץ 2023

מיכל מרים וולדיגר:  ביום 19 בפברואר 2023, התקבלה החלטת ממשלה נוספת – 133, שבמסגרתה שוב הוארכה תקופת המתווה כך שניתן יהיה להגיש בקשה לקבלת הפיצוי הכספי עד 1 בספטמבר 2023

מיכל מרים וולדיגר:       נכון להיום בני משפחה של כ-590 ילדים, מתוך 1,048 שבגינם קיימת זכאות על פי החלטת הממשלה, הגישו בקשה במסגרת המתווה

מיכל מרים וולדיגר:  מתוך הסך הנ"ל, כלומר מתוך ה-590, זכאותם של 472 ילדים אושרה על ידי ועדת היישום

מיכל מרים וולדיגר:  עבור בני משפחות של 208 ילדים בוצע תשלום חלקי, תשלום עבור בן משפחה אחד או יותר של הילד, ועבור בני משפחות של 100 ילדים בוצע תשלום מלא לכל בני המשפחה הזכאים

מיכל מרים וולדיגר:  בני משפחה הזכאים, לרבות יורשיהם, הגישו בקשות, חתמו על שטרי הסילוק וקיבלו תשלום המגיע להם בהתאם למתווה

מיכל מרים וולדיגר:  בסך הכול עד היום שולמו כ-33 מיליון ש"ח בעניין הזה

מיכל מרים וולדיגר:       אני באמת פונה לכל המשפחות שנמצאות זכאיות

מיכל מרים וולדיגר:  בואו, קבלו את הכסף

מיכל מרים וולדיגר:  שוב, זה באמת שום דבר וכלום לעומת הכאב העצום, אבל בהחלט מחכה לכם כסף בקופת המדינה

אוריאל בוסו: תודה רבה לסגנית שר האוצר חברת הכנסת מיכל מרים וולדיגר

אוריאל בוסו: חברי הכנסת, נעבור לנושא הבא בסדר-היום: שאילתות רגילות לשר האוצר

אוריאל בוסו:  כמובן גם על השאילתות הללו תשיב סגנית השר

אוריאל בוסו:  השאילתה הראשונה היא של חברת הכנסת שלי טל מירון בנושא העברת כספים מישראל לחו"ל, בבקשה

שלי טל מירון: תודה רבה, אדוני היושב בראש, ותודה לסגנית השר שאני מבינה שמשיבה

שלי טל מירון:  אקריא את השאילתה: העברת כספים מישראל לחו"ל

שלי טל מירון:  השאילתה הוגשה ביום ה' באדר התשפ"ג, 26 בפברואר 2023

שלי טל מירון:      לפי הערכות של גורמים בנקאיים בכירים, בשלושת השבועות האחרונים הוצאו יותר מ-4 מיליארד דולר מישראל לבנקים זרים, בעיקר באירופה ובארצות הברית

שלי טל מירון:       רצוני לשאול: כמה כספים הוצאו מישראל לבנקים זרים בשבוע האחרון, ב-30 הימים האחרונים וב-60 הימים האחרונים? תודה

מיכל מרים וולדיגר: אז כך, חשוב להדגיש כי ביחס לכספי הפיקדונות של הציבור במערכת הבנקאית, בנק ישראל, באמצעות הפיקוח על הבנקים, מבצע ניטור וניתוח שוטף וקפדני של ההתפתחויות השונות לטובת הבטחת יציבותה ואיתנותה של המערכת הבנקאית הישראלית

מיכל מרים וולדיגר:  שלל הנתונים המצרפיים על אודות המערכת מפורסמים גם הם לציבור בשקיפות מלאה, לרבות נותני הפיקדונות באתר בנק ישראל

מיכל מרים וולדיגר:  על פי נתוני בנק ישראל המפורסמים באתר הבנק ניכר כי בין דצמבר 2022 לינואר 2023 חלה ירידה של כ-3

מיכל מרים וולדיגר: 9 מיליארד ש"ח בהיקף הפיקדונות ויתרות העובר ושב במטבע חוץ

מיכל מרים וולדיגר:  בין החודשים פברואר ואפריל 2023 חל גידול של כ-29 מיליארד ש"ח

מיכל מרים וולדיגר:       בנק ישראל מציין כי שינויים בסדרי גודל שכאלה אינם חריגים ביחס לשינויים האחרים שנצפו בנתונים במהלך שנת 2022 ולתנודתיות הרגילה בהיקף הפיקדונות

מיכל מרים וולדיגר:  בנושא זה נעדכן עוד כי בנק ישראל החליט להגביר את הניטור אחר הפעילות בפיקדונות הציבור ויתרת העובר ושב במטבע חוץ, כאשר החל מתחילת חודש אפריל 2023 הניטור הזה מתבצע בתדירות שבועית

מיכל מרים וולדיגר:  נסכם ונאמר כי המערכת הבנקאית בישראל שומרת על יציבות ואיתנות

מיכל מרים וולדיגר:  תודה

אוריאל בוסו: תודה רבה

אוריאל בוסו:  האם חברת הכנסת רוצה שאלת המשך? אין לה

אוריאל בוסו:  תודה רבה

אוריאל בוסו:  חבר הכנסת אברהם בצלאל

שרן השכל: אני רוצה שאלת המשך

אוריאל בוסו: שאילתה רגילה – אין שאלת המשך

אוריאל בוסו:  תודה

אברהם בצלאל: אקבל את התשובה בכתב

אוריאל בוסו: אתה רוצה לשאול?     

אברהם בצלאל: לא

אוריאל בוסו: אוקיי, תודה רבה

מיכל מרים וולדיגר: סיימנו

מיכל מרים וולדיגר:  תודה רבה

אוריאל בוסו: חבר הכנסת עמית הלוי – לא נמצא

אוריאל בוסו:  אני מודה לסגנית שר האוצר על המענה החשוב ועל הדברים

אוריאל בוסו: [מס' כ/957; דברי הכנסת, חוב' כ"ג, ישיבה 64; נספחות

אוריאל בוסו: ] 

אוריאל בוסו: חברי הכנסת, נעבור לנושא הבא בסדר-היום: הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018) (תיקון מס' 9), התשפ"ג–2023, בקריאה השנייה והשלישית

אוריאל בוסו:  אני מזמין את יושב-ראש ועדת הכספים חבר הכנסת הרב משה גפני להציג את הצעת החוק

אוריאל בוסו:  בבקשה

אוריאל בוסו:  בבקשה, אדוני

ועדת הכספים): אדוני היושב-ראש, חברי הכנסת, אדוני השר, אני מתכבד להביא בפני הכנסת לקריאה שנייה ולקריאה שלישית את הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018) (תיקון מס' 9), התשפ"ג–2023

ועדת הכספים):  במסגרת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019) תוקן חוק ההתייעלות הכלכלית, ונוסף בו פרק ד1, שעניינו תשלום ארנונה לרשויות הסמוכות לנמל התעופה בן-גוריון

ועדת הכספים):  אבקש להסביר לחברי הכנסת – אנחנו מדברים על רשויות שנמצאות בסמוך לנמל התעופה בן-גוריון, סובלות מהרעש, מכל מה שנלווה לעניין הזה

ועדת הכספים):  אני בשעתו עשיתי חוק, הבאתי את זה כהצעת חוק פרטית – לקחת את אותן רשויות, לשפות אותן

ועדת הכספים):  זה בעצם היה מהתקציב של רשות שדות התעופה, אבל המדינה בעניין הזה, גם הכסף שהיא מקבלת מרשות שדות התעופה – הם פיצו במשך כמה שנים את הרשויות הללו

ועדת הכספים):      באותו תיקון נקבע כי בכל שנה יוקצה סכום מתקציב משרד הפנים לרשויות המקומיות הסמוכות לנמל התעופה – זאת, בהתאם לכללי חלוקה שיקבע שר הפנים, בהסכמת שר האוצר, ובהתאם לעקרונות חלוקה ובהם אפיון וסיווג של הרשות המקומיות ויישובים בתחומה בהתאם למדרג חברתי-כלכלי, גודל האוכלוסייה ברשות המקומית, מצבה הפיננסי של הרשות המקומית והיקף שטח הנכסים שבתחומה שאינם מבני מגורים לשם חישוב ארנונה

ועדת הכספים):      בסעיף נקבעו שני מעגלי חלוקה: מעגל החלוקה הראשון הקצה סכום השווה לכ-35% מהתקציב השנתי לשש רשויות מקומיות שנקבעו באותו סעיף, והן עיריית אור יהודה, עיריית לוד, מועצה אזורית חבל מודיעין, מועצה אזורית עמק לוד, עיריית יהוד, נווה מונוסון ומועצה מקומית שוהם

התיירות חיים כץ: שוהם צריכים לקבל כסף?     

ועדת הכספים): הם קיבלו

התיירות חיים כץ: על מה? אין להם מספיק?     

ועדת הכספים): מכיוון שהם בסמוך לנמל התעופה בן-גוריון

ועדת הכספים):  זה היה עיקרון שדיברו עליו מזמן

התיירות חיים כץ: אבל חבל מודיעין - - -     

ועדת הכספים): זה לא רלוונטי - - -     

אוריאל בוסו: לדעתי החלוקה היא גם כן דיפרנציאלית

אוריאל בוסו:  זה לא – תלוי לפי האיתנות של הרשויות

ועדת הכספים): ודאי

ועדת הכספים):  לחלוטין

ועדת הכספים):  אבל הטענה שלהם הייתה טענה שהם צריכים לעשות דברים, צריך לעשות פעולות

ועדת הכספים):  התושבים סובלים כתוצאה מהעניין הזה

אוריאל בוסו: אם אתה גר בשוהם, תשמע - - -     

התיירות חיים כץ: סוציו 9, ואללה

ועדת הכספים): אבל עם כל הכבוד, יש עוד בעיות

אוריאל בוסו: סבלם של תושבי אור יהודה, למשל, ויהוד – אתה לא יכול להגיד שלא

אוריאל בוסו:  הנחיתות וההמראות

ועדת הכספים): אדוני היושב-ראש, לא יכול להיות שכל הכסף שמגיע מנמל התעופה, והרבה מאוד כסף – לא משלמים ארנונה לאף אחד

ועדת הכספים):  אין תשלום

ועדת הכספים):  לא משלמים לאיזה יישוב סמוך שעושה את כל הפעולות שצריך לעשות

התיירות חיים כץ: הוא לא עושה שום פעולות

התיירות חיים כץ:  לא חינוך, לא ניקיון

התיירות חיים כץ:  שום דבר

ועדת הכספים): מי?     

התיירות חיים כץ: העירייה

ועדת הכספים): העירייה לא עושה? אבל העירייה סובלת

התיירות חיים כץ: הכול גוף עצמאי, הם מנהלים הכול לבד

ועדת הכספים): בסדר

ועדת הכספים):  עכשיו אנחנו הולכים - - -     

אוריאל בוסו: אולי רעיון, להקים עיריית נמל התעופה

אוריאל בוסו:  להריץ ראש רשות גם לשם

ועדת הכספים): היה מי שעתר לבג"ץ, והוא אמר: מה פתאום, החלטתם – אתם בוועדת הכספים וכמובן מליאת הכנסת, זה חוק – אתם החלטתם על אותן רשויות, אבל יש אחרים שגם כן סבורים שהם סובלים

ועדת הכספים):  דיברו איתי גם, דיברו בוועדה בדיון שקיימנו בעניין הזה

ועדת הכספים):  הופסק התשלום לאותן רשויות, ועכשיו אנחנו מביאים חוק חדש

ועדת הכספים):  החוק לא מדבר על רשויות מסוימות, החוק מדבר על קריטריונים

ועדת הכספים):  בדיון בוועדה דובר על זה שקריטריונים בעניין הזה צריכים להיות גם מה מידת ההפרעה לתושבים מנמל התעופה

ועדת הכספים):      על כל פנים, במעגל החלוקה השני הוקצו ה-65% הנותרים מהתקציב לרשויות מקומיות סמוכות אחרות

ועדת הכספים):  כנגד ההסדר האמור תלויות ועומדות עתירות שהגישו רשויות מקומיות השוכנות בקרבת נמל התעופה בן-גוריון לבית המשפט

ועדת הכספים):      בהצעת החוק מוצע לבטל את חלק ההקצאה המתייחס לשש רשויות מקומיות ספציפיות, ולהשאיר מעגל חלוקה אחד בלבד

ועדת הכספים):  זאת אומרת, כל הסכום שעליו אנחנו מדברים יאפשר חלוקה של התקציב המלא שיוקצה לרשויות המקומיות הסמוכות לנמל התעופה בן-גוריון על פי קריטריונים שייקבעו

התיירות חיים כץ: הסמוכות או הסובלות?     

ועדת הכספים): הסמוכות וגם הסובלות

ועדת הכספים):  זה לא יהיה מספיק בחלק הזה, ויביאו את הקריטריונים

ועדת הכספים):  כולנו נוכל - - -     

התיירות חיים כץ: קיבוץ עינת – נוחת מעליו מטוס כל עשר דקות

התיירות חיים כץ:  מגיע לו

התיירות חיים כץ: מגיע לו

ועדת הכספים): נכון

ועדת הכספים):  מאה אחוז

ועדת הכספים):  אני מסכים לגמרי

התיירות חיים כץ: משמר השבעה - - -     

ועדת הכספים): מה שאנחנו עושים עכשיו בחוק הזה, שהוא חוק חדש, בניגוד לחוק שהיה קודם, הוא שאנחנו לא אומרים למי לתת – אנחנו רק אומרים את העיקרון, כיצד צריך לחלק את הסכום הזה

ועדת הכספים):  זה לא יכול להיות שלא ייתנו את הכסף לרשויות הסמוכות – או הסובלות, יותר נכון – ואתה יודע, וזה ילך לכל מיני דברים אחרים שהם לא לצורך הנושא הזה

ועדת הכספים):      לאור האמור, אבקשכם לאשר את הצעת החוק בקריאה השנייה והשלישית

ועדת הכספים):  להצעת החוק הוגשו הסתייגויות ובקשות רשות דיבור

ועדת הכספים):  אני מבקש, אדוני היושב-ראש, לדחות את ההסתייגויות ולהעביר את החוק כפי שאמרתי

ועדת הכספים):  תודה רבה

אוריאל בוסו: תודה רבה ליושב-ראש ועדת הכספים חבר הכנסת הרב משה גפני

אוריאל בוסו:      להצעת החוק הזו הוגשו הסתייגויות ובקשות רשות דיבור של קבוצת יש עתיד – חברי הכנסת יאיר לפיד, אורנה ברביבאי, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי ושלי טל מירון; קבוצת העבודה – חברי הכנסת מרב מיכאלי, נעמה לזימי, גלעד קריב ואפרת רייטן מרום

אוריאל בוסו:      אני מבין שההסתייגויות נמשכות ושלא צריך להצביע על הסתייגויות?     

שרן השכל: כן, אפשר למשוך

אוריאל בוסו: אפשר למשוך את ההסתייגויות

אוריאל בוסו:       אם כך, רבותיי חברי הכנסת, אנחנו נעבור להצבעות

אוריאל בוסו:  בהצעת החוק יש רק סעיף אחד

אוריאל בוסו:  ההצבעה כרגע תהיה בקריאה השנייה

אוריאל בוסו:  הצבעה

אוריאל בוסו: בעד סעיף 1 – 8 

אוריאל בוסו: נמנעים – אין  

אוריאל בוסו: שמונה בעד, אין מתנגדים ואין נמנעים

אוריאל בוסו:  אני קובע שהצעת חוק ההתייעלות הכלכלית (תיקון מס' 9), התשפ"ג–2023, התקבלה בקריאה השנייה

אוריאל בוסו:      נעבור כעת לקריאה השלישית

אוריאל בוסו: בעד החוק – 8 

אוריאל בוסו: נמנעים – אין 

אוריאל בוסו: שמונה בעד, אין מתנגדים ואין נמנעים

אוריאל בוסו:  אני קובע שהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018) (תיקון מס' 9), התשפ"ג–2023, התקבלה בקריאה השנייה והשלישית, והיא תיכנס לספר החוקים

אוריאל בוסו: [רשומות (הצעות חוק, חוב' כ/965)

אוריאל בוסו: ] 

אוריאל בוסו: חברי הכנסת, נעבור לנושא הבא בסדר-היום: הצעת חוק העונשין (תיקון מס' 149) (הוספת עבירה של גביית דמי חסות), התשפ"ג–2023, של חבר הכנסת יצחק קרויזר, בקריאה הראשונה

אוריאל בוסו:  אני מזמין את חבר הכנסת יצחק קרויזר להציג את הצעת החוק

אוריאל בוסו:  בבקשה, עשר דקות לרשותך

יצחק קרויזר: כבוד היושב-ראש, כבוד השר, כנסת נכבדה, אני מתכבד להציג כאן בפניכם את הצעת חוק העונשין (תיקון – הגדרת איום), התשפ"ג–2023, לקריאה ראשונה

יצחק קרויזר:      תיקון סעיף 428 מתוך הצעת חוק העונשין: "'איום או הטלת אימה' – לרבות ביצירת מצג הנובע ממעמדו של המאיים או של האדם שבשמו פועל המאיים או במסרים המועברים לאדם שאליו מכוון האיום או לאחר בנסיבות דומות ולרבות בדרך של כפיית תשלום או רכישת שירות"; "דורש או מקבל דבר שאינו מגיע לו כדין - - - דורש או מקבל בעד מצרך או בעד שירות תמורה העולה במידה בלתי סבירה על התמורה המקובלת - - - נותן בעד מצרך או בעד שירות תמורה הנופלת במידה בלתי סבירה מן התמורה המקובלת"

יצחק קרויזר:      ברשותכם, אני רוצה להקריא בפניכם שלוש כותרות מהתקשורת שהתפרסמו רק בחודש האחרון בלבד, אדוני השר: "בדואים מואשמים בסחיטת מיליונים כ'דמי חסות'

יצחק קרויזר:  ה'מוניטין' שצברו לעצמם השניים כ'נותני החסות' בשטח סייע להם להטיל אימה על קבלני הבנייה באזור ולהבהיר לקבלנים שעליהם להיענות ל'הצעת השירות' של הנאשמים, גם ללא כל איום  מפורש"; "הקבלנים הבינו היטב שאם יסרבו לקבל את 'שירותי השמירה', ייגרם להם נזק בשווי עשרות אלפי שקלים לאתר הבנייה או לכלי העבודה שלהם

יצחק קרויזר:  כאשר ביקשו חלקם לסיים את ההתקשרות - - - נדרשו לשלם גם עבור סיום ההתקשרות - - - במרבית המקרים הנאשמים לא העמידו שומרים באתרים אלא הסתפקו בסייר שסייר בין כמה אתרים במקביל

יצחק קרויזר:  לאור זאת, כשישה קבלנים נאלצו לשלם לנאשמים" – אתה שומע, אדוני השר? – קרוב לארבעה מיליוני שקלים

יצחק קרויזר:  בנוסף קיבלו השניים 23 מיליון שקלים, אדוני היושב-ראש, לאחר שסיפקו שירותי שמירה וקבלן שירות בטענה כי יש בידם גם את הרישיונות הנדרשים, כמובן, בעוד לא היה בידיהם שום רישיון שכזה

יצחק קרויזר:      "שוטרי משטרת המחוז הצפוני ולוחמי יחידת המסתערבים של החטיבה הטקטית במג"ב פשטו - - - על מספר יעדים בכפר טורעאן ועצרו שני חשודים, בחשד לביצוע עבירות של סחיטת דמי חסות באזור הצפון"

יצחק קרויזר:      כתבה שלישית: "כתב אישום חמור הוגש נגד שני נאשמים מרהט והפזורה" בגין גבייה בסכומים של מיליוני שקלים דרך חברת "שמירה" כביכול באתרי בנייה בדרום הארץ, בערים באר-שבע, נתיבות, שדרות ואופקים

יצחק קרויזר:      חבריי חברי הכנסת, מי שישב איתנו בדיוני הוועדה מאז שהתחלנו לדון בוועדת החוקה במושב הקיץ הנוכחי בהצעת החוק שאני מביא בפניכם היום, יכול להוסיף על כל כותרת שקראתי עוד אין-ספור סיפורים ועוד רבים שלא סופרו בשל חששם של בעלי העסקים הנסחטים להיחשף בפומבי

יצחק קרויזר:  יש כאלה שאפילו סיננו את שיחות הטלפון לאחר שכבר הביעו הסכמה ראשונית לדבר בפני הוועדה, אולם חזרו בהם, כאמור, בשל אותו חשש

יצחק קרויזר:      בסיור שהובלתי בשם הוועדה יחד חברי חבר הכנסת שמחה רוטמן, יושב-ראש הוועדה המשולבת של ועדת החוקה והוועדה לביטחון לאומי, וחבר הכנסת צביקה פוגל – יושבי-ראש הוועדה המשותפת, אשר מובילים יחד את דיוני הוועדה בחוק – ושלא בנוכחות המצלמות, אדוני היושב-ראש, נחשפו בפנינו סיפורים כואבים של בעלי עסקים אשר עמל יומם נגזל ברגל גסה

יצחק קרויזר:      התופעה קיימת בכל חלקי הארץ, והיא מאיימת על יסודות הסדר האזרחי ועל משטר חוקי במדינה דמוקרטית כשהיא פועלת באופן עצמאי מעל החוק, כאשר מתוך חשש אזרחים תמימים ובעלי עסקים נענים לאיומים המופעלים עליהם, והם בעלי הבית

יצחק קרויזר:  והיא קיימת בתחומים רבים: בחקלאות, באתרי בנייה, בבתי מלון, ולצערי בחברות גדולות ובגופים גדולים מאוד, כאשר השמירה הכפויה באתרי הבנייה רווחת וציוד יקר ערך וחומרי בנייה יקרים נעלמים, והתוצאה היא נזק משמעותי לאותם קבלנים, בעלי עסקים וחקלאים, אך גם לנו, האזרחים; בסופו של דבר, הנזק הזה מתגלגל אלינו בחזרה

יצחק קרויזר:      על פי דוח שפרסם ארגון השומר החדש, מדובר בהיקף פשיעה – ועכשיו שימו לב לנתונים: 73% מבעלי העסקים מעידים שחוו תופעה של פרוטקשן; 40% מתוכם העידו על נזקים בעסקים בעקבות כך; 39%, אדוני היושב-ראש, הודו שנאלצו לשלם דמי חסות

יצחק קרויזר:      על פי נתוני המשטרה, 41% מאירועי הפשיעה לא דווחו כלל, משלל סיבות, כאשר הטיעונים המרכזיים שעלו, ואמנה אותם כאן, הם: 1

יצחק קרויזר:  היעדר טיפול יעיל ואפקטיבי על ידי הרשויות בכללן, גם משטרת ישראל ובתי המשפט, וכפי שהעידו אנשים בפני הוועדה: לא התלוננתי כי ידעתי שרק איפגע יותר

יצחק קרויזר:  רשויות החוק לא יטפלו בי, האיומים רק יתגברו ואיסחט יותר

יצחק קרויזר:  2

יצחק קרויזר:  כידוע, אותם גורמים אינם מאיימים, הם רק "מציעים"

יצחק קרויזר:  וכך, בהיעדר ראיות, התיקים נסגרו ואל הוגשו שום תלונות כלפי אותם גורמים עבריינים שמאיימים

יצחק קרויזר:       תופעת גביית דמי חסות, פרוטקשן, היא מכת מדינה של ממש, וחובה עלינו, כמחוקקים לפעול כצו השעה לטובת אזרחי המדינה

יצחק קרויזר:  כולנו מבינים כי מדובר על ממדים אדירים של התופעה, ויעידו על כך הצעות חוק רבות שהוגשו על ידי רבים מחבריי חברי הכנסת, גם הנוכחית וגם הקודמת

יצחק קרויזר:  אולם הצעת החוק הזו עולה על הכוונות הטובות שהיו בכלל הצעות החוק, ואמנה את השינוי הדרמטי בהצעת החוק הזאת

יצחק קרויזר:       אני אקרא רק קצת מהחוק עצמו: "הדורש או מקבל מאדם באופן שיטתי או מתמשך תמורה כאמור בסעיף קטן - - - או הנותן באופן שיטתי או מתמשך תמורה כאמור בסעיף קטן (א)(3), והתבצעו לכאורה לפני כן עבירות נגד הגוף או הרכוש בסביבת מגוריו או עסקיו של האדם שעלולות מעצם טיבן לגרום לחשש לפגיעה בגופו או בגוף בן משפחתו או ברכושם – חזקה היא כי ידע שהתמורה ניתנה עקב מצוקתו של האדם, אלא אם כן הוכיח אחרת"

יצחק קרויזר:  חזקה עובדתית, שלפיה אדם שמקבל כסף ללא קבלת תמורה הולמת, ייראה כמי שמאיים

יצחק קרויזר:  עליו תהיה מוטלת החובה להוכיח על מה קיבל את התשלום

יצחק קרויזר:  דהיינו, הצעת החוק באה לשים את הנקודה על הסוחט ולא על הנסחט, שהוא החוליה החלשה כאן בסיפור וחושש להתלונן, וגם כשהוא כן עושה זאת – לא תמיד מצליח להוכיח את תלונותיו

יצחק קרויזר:      החמרת ענישה: "המנצל מצוקה של אדם החושש מפגיעה בגופו או בגוף בן משפחתו או ברכושם לאחת מאלה, דינו – מאסר חמש שנים, ואם נעתר האדם לאחת מאלה ונתן דבר או תמורה, לפי העניין, מפני הניצול, דינו" – מאסר של עד שבע שנים

יצחק קרויזר:  הפשע אינו משתלם

יצחק קרויזר:  הצעת חוק זו באה לתקן בזה שגם סחיטה בצורה ישירה או בצורה עקיפה דינה כעבירה בחוק

יצחק קרויזר:  על עבירה של סחיטה – עונש של שבע שנים וענישת מינימום של חמש

יצחק קרויזר:      חילוט הכספים, אדוני היושב-ראש, זה למעשה חידוש חשוב שבאה הצעת חוק זאת לתקן

יצחק קרויזר:   מדובר כאן בבשורה של ממש, כאשר הצעת חוק זאת נותנת בידי המשטרה כלי אפקטיבי, דרמטי ומשמעותי ביותר

יצחק קרויזר:  הצעת חוק זאת משתמשת בכלי החילוט האזרחי אשר קיים בפקודת הסמים ונותנת בידי המשטרה כלי מינהלי, שהוא בגדר של מהפכה של ממש

יצחק קרויזר:  יש כאן עבירת מקור, לדוגמה, חברת שמירה ללא רישיון זו עבירת מקור ששווי כל רווחיה מחולטים

יצחק קרויזר:       לסיכום, אדוני היושב-ראש, אדוני השר, אני רוצה להודות לשר לביטחון לאומי על הגיבוי והתמיכה שנתן לי ולחברי הוועדה בהצעת חוק זו

יצחק קרויזר:  אני מודה לחבר הכנסת שמחה רוטמן, יושב-ראש ועדת חוקה, לחברי חבר הכנסת צביקה פוגל, יושב-ראש הוועדה לביטחון לאומי – שניהם מנהלים בצורה משותפת, מקצועית ועניינית את דיוני הוועדה – על הובלה משמעותית ואפקטיבית, ובזכותם הגענו לרגע הזה; לאיל קופמן, מנהל הוועדה, ולצוות היועצים המשפטיים המסור של הוועדה; למשרד לביטחון לאומי בראשות גלעד בהט ולצוות היועצים המשפטיים של המשרד; לצוות הפרקליטות, וכמובן לחברי הוועדה, שיחד איתם הבאנו הצעת חוק זו היום כאן למליאה

יצחק קרויזר:       חברים, כולנו מבינים כי תופעת הפרוטקשן הינה תופעה רחבת היקף שצריך לטפל בה טיפול שורש עמוק ונרחב, וכנבחרי ציבור מוטלת עלינו החובה כאזרחי המדינה להחזיר את הביטחון האישי

יצחק קרויזר:  כצו השעה אני קורא לכולכם להצביע איתי היום על הצעת חוק זאת בקריאה ראשונה

ינון אזולאי: - - - להגיד תודה רבה אישית - - -     

אוריאל בוסו: חיים, תלמד אותו שאת כל התודות האלה יגיד אחרי קריאה שנייה ושלישית

אוריאל בוסו:  עכשיו זה קריאה ראשונה

יצחק קרויזר: חוק חשוב מאוד

יצחק קרויזר:  תודה

אוריאל בוסו: תודה רבה

אוריאל בוסו: [הצעת חוק פ/2964/25; נספחות

אוריאל בוסו: ] 

אוריאל בוסו: להצעת החוק הזאת הוצמדה הצעת חוק נוספת, של חבר הכנסת ניסים ואטורי

אוריאל בוסו:  אני מזמין אותך לנמק את ההצעה

אוריאל בוסו:  שלוש דקות, בבקשה

ניסים ואטורי: קודם כול, תודה רבה לחבר הכנסת קרויזר

ניסים ואטורי:  חשוב לציין שאנחנו שכנים מרמת הגולן, ושנינו מכירים מקרוב את עניין הפרוטקשן

ניסים ואטורי:  לכן אני רצתי עם כמה חוקים מתחילת הקדנציה

ניסים ואטורי:  קרויזר אדם חרוץ והשיג אותי, ולכן אני מוצמד אליו, ואני גאה להיות מוצמד אליך

אוריאל בוסו: מסוכן לעשות תחרות מקצרין עד פה

ניסים ואטורי: כל הקרבה שלנו זה רבע שעה בערך, נתור, אולי קצת יותר

ניסים ואטורי:  כשאומרים "איפה המשילות" - - -     

ינון אזולאי: - - -     

ניסים ואטורי: אתה יכול לקצר לי זמן בגלל שהוא יושב-ראש ועדת האתיקה?      קודם כול, המשילות – הפרוטקשן פוגע בחקלאים, פוגע באנשים פרטיים, פוגע בעסקים

ניסים ואטורי:  אנחנו רואים את זה חזק מאוד גם באזור שלנו, ברמת הגולן, וגם בגליל ובנגב, וצריך להילחם בזה מלחמה מרה

ניסים ואטורי:  אני שמח להיות אחד ממגישי החוק

ניסים ואטורי:  תודה רבה

אוריאל בוסו: תודה רבה לחבר הכנסת ניסים ואטורי

אוריאל בוסו:  אני מזמין את חברת הכנסת עאידה תומא סלימאן – אינה נוכחת; חבר הכנסת דן אילוז – אינו נוכח; חברת הכנסת מרב בן ארי – אינה נוכחת; חבר הכנסת ישראל אייכלר – אינו נוכח; חבר הכנסת ולדימיר בליאק – אינו נוכח; חבר הכנסת מיקי לוי – אינו נוכח; חבר הכנסת עופר כסיף – אינו נוכח; חבר הכנסת יצחק פינדרוס – אינו נוכח; חבר הכנסת עודד פורר – אינו נוכח; חברת הכנסת טטיאנה מזרסקי – אינה נוכחת; חבר הכנסת גלעד קריב – אינו נוכח; חברת הכנסת יוליה מלינובסקי – אינה נוכחת

אוריאל בוסו:       האם מישהו מכם ירצה לסכם?      חברי הכנסת, מאחר שאין דוברים, נעבור להצבעות

אוריאל בוסו:  תחילה נצביע על הצעת החוק של חבר הכנסת יצחק קרויזר, הצעת חוק העונשין (תיקון מס' 149) (הוספת עבירה של גביית דמי חסות), התשפ"ג–2023

אוריאל בוסו:  ההצבעה תהיה אלקטרונית

אוריאל בוסו: בעד ההצעה להעביר את הצעת החוק לוועדה – 7 

אוריאל בוסו: נמנעים – אין  

אוריאל בוסו: שבעה בעד, אין מתנגדים, אין נמנעים

אוריאל בוסו:  אני קובע שהצעת חוק העונשין (תיקון מס' 149) (הוספת עבירה של גביית דמי חסות), התשפ"ג–2023, של חבר הכנסת יצחק קרויזר, התקבלה בקריאה ראשונה ותחזור לדיון בוועדת החוקה, חוק ומשפט להכנתה לקריאה שנייה ושלישית

אוריאל בוסו:       חברי הכנסת, נעבור להצבעה על הצעת חוק העונשין (תיקון – הגדרת איום), התשפ"ג–2023, של חבר הכנסת ניסים ואטורי, בקריאה הראשונה

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 6  

אוריאל בוסו: נמנעים – אין  

אוריאל בוסו: להלן תוצאות ההצבעה: בעד – שישה, אין מתנגדים, אין נמנעים

אוריאל בוסו:  אני קובע שהצעת חוק העונשין (תיקון – הגדרת איום), התשפ"ג–2023, של חבר הכנסת ניסים ואטורי, התקבלה בקריאה הראשונה ותחזור לדיון בוועדת חוקה, חוק ומשפט להכנתה לקריאה השנייה והשלישית

אוריאל בוסו: [רשומות (הצעות חוק, חוב' כ/963)

אוריאל בוסו: ] 

אוריאל בוסו: חברי הכנסת, נעבור לנושא הבא בסדר-היום: הצעת חוק לתיקון פקודת המועצות המקומיות (מס' 79) (אחוז החסימה בבחירות לוועד מקומי), התשפ"ג–2023, של חברי הכנסת שרן מרים השכל וניסים ואטורי, בקריאה הראשונה

אוריאל בוסו:       אולי חברת הכנסת שלי תחזיק?       

שלי טל מירון: אני הצעתי

שלי טל מירון:  אני אשמח

אוריאל בוסו: אני לא יודע אם זה מקובל לעלות על הדוכן

שרן השכל: לא נורא

אוריאל בוסו: לא, לא נורא

שרן השכל: אני אשמח לחלוק את הזמן עם חבר הכנסת ואטורי – אפשר לחלוק חמש דקות וחמש דקות

אוריאל בוסו: בוודאי, אבל בלי כל קשר

אוריאל בוסו:  אני פחות מכיר את הכללים

אוריאל בוסו:  יש כללים מאוד ברורים אם אפשר לעלות עם ילד לדוכן

אוריאל בוסו:  אולי היא יכולה?      

שרן השכל: לא, אני לא יכולה

אוריאל בוסו: אז הוא יציג את החוק

שרן השכל: לא, זה גם חוק שלי

שרן השכל:  גם אני רוצה להציג אותו

שרן השכל:  תאמין לי, זה יהיה בסדר

שרן השכל:  לא יהיו לה קריאות ביניים

אוריאל בוסו: כן, אבל זה משהו שפחות מקובל

אוריאל בוסו:  אולי היועצת המשפטית יכולה להגיד לי?      

שרן השכל: בסדר, יש אימהות צעירות

שרן השכל:  אפשר גם לאפשר להן קצת, וגם אפשר קצת להתגמש בשבילן

שרן השכל:  בסוף הילדים, אי-אפשר להסתיר אותם כל הזמן

אוריאל בוסו: מבחינתי הייתי מביא גם כן את הבן שלי ואת הנכד שלי שישבו איתי

שרן השכל: ימי שני ורביעי אנחנו פה עד מאוחר

שרן השכל:  יום שלישי זה - - -      

אוריאל בוסו: אנחנו לא חולקים על הצורך, האימהות של חברת הכנסת השכל לילדיה, בחום ובאהבה

אוריאל בוסו:  אנחנו רק רוצים להיצמד לכללים

אוריאל בוסו:  האם היועצת המשפטית יודעת להגיד לי אם זה אפשרי? היא בודקת את זה

אוריאל בוסו:  אז אולי ואטורי יתחיל?      

שרן השכל: זה לא יעזור, זה צרחות עכשיו

אוריאל בוסו: הוא יתחיל, ואחר כך, אם כן, תוכלי לעלות איתה; ואם לא, אז תצטרכי להניח

שרן השכל: לא

קריאה: - - -     

אוריאל בוסו: לא, לא קשור

אוריאל בוסו:  עצם העלייה לדוכן עם תינוק

שרן השכל: זה מתחיל להיות עניין עקרוני

שרן השכל:  ניסיתי לשים בעגלה וזה לא עבד

אוריאל בוסו: שלוש דקות - - -     

שרן השכל: בסדר, תאמין לי, כבר הייתי יכולה לסיים את הנאום, זה לא ארוך, זה כבר היה מאחורינו

שרן השכל:  לא היה צריך להיות כזה סיפור

אוריאל בוסו: אי-אפשר

אוריאל בוסו:  היועצת המשפטית אומרת שאי-אפשר

אוריאל בוסו:  את יודעת, אני כבול לכללים

אוריאל בוסו:  יש כללים ברורים

שרן השכל: ואוו

אוריאל בוסו: אני מציע שחבר הכנסת ואטורי יציג תחילה

אוריאל בוסו:  אם תסתדרי שלוש דקות להניח אותה - -     

שרן השכל: לא

שרן השכל:  לא יעזור

אוריאל בוסו: אז הוא יציג את החוק ונצביע כולם על אותו דבר

אוריאל בוסו:  אני מצטער, אני מאוד רוצה, אבל יש פה יועצת משפטית

שרן השכל: קודם כול, אני לא חושבת שזה בהכרח נכון

שרן השכל:  אתה לא יכול למנוע מחברת כנסת להציג את החוק שלה

שרן השכל:  זה נמצא פה

שרן השכל:  בוא, בסוף הילדים הם חלק מאיתנו

אוריאל בוסו: אבל היועצת המשפטית

אוריאל בוסו:  זה לא אני

אוריאל בוסו:  זה תקנון הכנסת

אוריאל בוסו:  יש יועצת משפטית

שרן השכל: בסדר

שרן השכל:  אין מה לעשות

שרן השכל:  יש אימהות שבסוף הן גם עובדות והן גם אימהות וצריך לאפשר להן

שרן השכל:  ואתה יודע, אפשר לעשות גם את ההחרגה

שרן השכל:  אני מבינה שזה לא תמיד אבל אתה רואה איזו נעימה היא

שרן השכל:  בוא, אתה מונע מחברת כנסת בעצם להציג את החוק שלה

אוריאל בוסו: אני לא חושב שזה נכון להגיד לי

ינון אזולאי: אבל שרן - - - שאת באה ליושב-ראש בטרוניה

ינון אזולאי:  יש ייעוץ משפטי - - -      

אוריאל בוסו: אני מצידי - - - ייעוץ משפטי, היא תגיד לי

שרן השכל: לדעתי, זה לא נכון

שרן השכל:  אתה מונע ממני להציג חוק שלי

ינון אזולאי: אבל, שרן, אין בעיה, תני בינתיים לואטורי

אוריאל בוסו: אני לא משפטן, אני לא יועץ משפטי של המליאה

ניסים ואטורי: אתה אולי רוצה לתת לה מהצד?      

אוריאל בוסו: אולי אפשר מהצד? הייעוץ המשפטי על הקו

אוריאל בוסו:  העבירו את זה גם ליועצת המשפטית של הכנסת

אוריאל בוסו:  הם המחליטים

שרן השכל: בסדר גמור

שרן השכל:  נראה לי שהצגת חוק על ידי חבר כנסת - - -     

אוריאל בוסו: אין ספק שחבר כנסת מציע צריך להציג הצעת חוק

התיירות חיים כץ: תקשיב, יש כללים למשחק - - -     

אוריאל בוסו: חבר הכנסת שרן השכל, אני אשמח שתרדי מהדוכן

אוריאל בוסו:  אנחנו רוצים לכבד את הבת שלך

התיירות חיים כץ: הכללית

התיירות חיים כץ:  לא נראה מה שהיא אומרת

שרן השכל: אני לא חושבת שזה כתוב בתקנון איזשהו עניין לעניין הזה

אוריאל בוסו: היא בטלפון

אוריאל בוסו:  שאלו הלאה, חברת הכנסת

שרן השכל: ברור לך שלא כתוב בתקנון שום דבר בעניין הזה, כי זה לא קיים, נכון?      

אוריאל בוסו: בגלל זה יש ייעוץ משפטי, שאומר לנו מי ישב ומה עושה

התיירות חיים כץ: - - - אם היא לא, מה שהיא אומרת לא חשוב – שהיא תרד

אוריאל בוסו: מהצד יותר קל?      

שרן השכל: - - - קודם להעביר אותה לעגלה

אוריאל בוסו: מהצד יותר קל?      

ינון אזולאי: אבל למה הוויכוח צריך להיות ככה? שואטורי יעלה - - -     

אוריאל בוסו: חברת הכנסת שרן השכל, אנחנו מנהלים פה דיון לא נעים

אוריאל בוסו:  זה ודאי לא אישי, זה לא על הבת שלך, ואני לא חולק על זה - -      

ניסים ואטורי: - - -למרות שהגשתי בכנסת הזאת את הצעת החוק, הפ' שלך יותר מוקדם, הכבוד שלך

ניסים ואטורי:  אין בעיה

שרן השכל: תאמין לי, זה גם היה קצר, זה היה 60 שניות

שרן השכל:  לא היה בזה איזשהו - - -     

אוריאל בוסו: גם אם זה עניין של שנייה

אוריאל בוסו:  יש לנו חוק

שרן השכל: אבל זה לא חוק

אוריאל בוסו: תקנון

אוריאל בוסו:  בגלל זה מה שלא כתוב בתקנון – יועץ משפטי

אוריאל בוסו:       גם לא מהצד, אפילו

אוריאל בוסו:  חברת הכנסת שרן השכל - - -     

קריאה: - - -     

שרן השכל: אבל אני לא רוצה שהיא תבכה

אוריאל בוסו: אז מה לעשות, אז יציג את זה חבר הכנסת ואטורי

אוריאל בוסו:  תודה רבה

אוריאל בוסו:       חבר הכנסת ניסים ואטורי, בבקשה

ניסים ואטורי: אני יכול להחליף אותה - - -  את התינוק

אוריאל בוסו: בגלל זה, מה שלא כתוב בחוק – היועצת המשפטית עלתה על הקו, גם מהצד היא לא הסכימה

אוריאל בוסו:  אני מתנצל

אוריאל בוסו:       חבר הכנסת ניסים ואטורי, בבקשה, שלך ושל חברת הכנסת שרן השכל

ניסים ואטורי: קודם כול, שאלו אותי מה זו הפציעה בעין

ניסים ואטורי:  אז זה לא אנרכיסטים שתקפו אותי ביום שישי, עברתי ניתוח לפני כשעתיים

אוריאל בוסו: בבקשה

ניסים ואטורי: תודה רבה

ניסים ואטורי:  זה גם בגללי?     

התיירות חיים כץ: אתה רואה? זה בגללך, לא נתת לה לדבר אז היא בוכה

ניסים ואטורי: אנחנו מדברים על החוק לתיקון פקודת המועצות

ניסים ואטורי:  מה שקורה, ראינו מקרים שבהם אדם שקיבל 350 קולות קיבל שני מושבים בוועד

ניסים ואטורי:  היה מקרה שבאותו מושב, אחד קיבל 60 קולות - - -     

התיירות חיים כץ: בוא תסביר לנו, שנבין על מה אתה מדבר

ניסים ואטורי: רגע, צריך לעשות את זה מהר, יש לנו חתונה היום

התיירות חיים כץ: של המושב

ניסים ואטורי: כן

ניסים ואטורי:  אדם אחר שקיבל 60 קולות קיבל מקום אחד

ניסים ואטורי:  אז מה קורה? הרשימה שרצה קיבלה 350 קולות, עדיף לה - - -     

התיירות חיים כץ: על מה אתה מדבר? תסביר על מה אתה מדבר

ניסים ואטורי: המועצות, כלל הוועדים במועצות

התיירות חיים כץ: ועדים במועצות

התיירות חיים כץ:  כמה נציגים יש בכל מועצה?      

ניסים ואטורי: תלוי

ניסים ואטורי:  יש מקומות ששבעה, יש מקומות מסוימים שהגדילו בהם לתשעה

ניסים ואטורי:  במקום שיש שבעה מושבים - - -     

התיירות חיים כץ: וכמה יש שמצביעים בכלל?     

ניסים ואטורי: היה מקום שהיו בו משהו כמו 850 מצביעים כשרים

התיירות חיים כץ: אז באים 400

ניסים ואטורי: תשמע, רשימה אחת קיבלה 350 – היו להם שני מושבים; רשימה אחרת קיבלה 60 קולות – מושב אחד

ניסים ואטורי:  אז הוא אמר: שמע, בוא נריץ חמש רשימות, יהיו חמישה מושבים, נשתלט על זה

ניסים ואטורי:  אז אומרים: לא, בואו נעשה אחוז חסימה

ניסים ואטורי:  לא יכול להיות שכל מי שמביא שני קולות – אני מקצין, כן? – יקבל מושב

ניסים ואטורי:  אז יוצאת פה איזו בעיה

ניסים ואטורי:  תהיה יותר היפרדות במקום חיבור של רשימות

ניסים ואטורי:  ולכן אנחנו מנסים לשנות את העניין הזה של אחוז החסימה, נקרא לזה

ניסים ואטורי:       חלוקת המקומות בוועד המקומי – ישתתפו רק רשימות המועמדים שקיבלו כל אחת מספר קולות כשרים שאינו פחות מ-60% מהמכסה, שהיא המספר הכולל של הקולות הכשרים בבחירות המחולק במספר חברי הוועד העומדים לבחירה

ניסים ואטורי:  עוד מוצע לקבוע את אופן חלוקת המקומות בבחירות - - -     

התיירות חיים כץ: זאת אומרת, אם יש 600 ויש שישה חברים, אז אתה צריך לקבל לפחות 100 קולות?     

ניסים ואטורי: 100 – 60% מזה, 60 קולות

ניסים ואטורי:  60% מהמכסה

ניסים ואטורי:  זו המכסה ממה שאמרת

ניסים ואטורי:  ולכן אנחנו מנסים לתקן את המצב, את הסיטואציה הזאת, שבעצם אין איזון בזה, זה לא דמוקרטי

ניסים ואטורי:  זאת ההצעה

ניסים ואטורי:  יש שאלות?     

התיירות חיים כץ: "לא דמוקרטי" אנחנו שומעים הרבה - - -     

ניסים ואטורי: לא, לא בסגנון הזה

ניסים ואטורי:  זה "לא דמוקרטי" על משהו שהוא דמוקרטי

התיירות חיים כץ: זה דמוקרטי, כי אחרים – לא עניין אותם לבוא להצביע

התיירות חיים כץ:  הייתה להם האופציה לבוא

ניסים ואטורי: תודה רבה

אוריאל בוסו: תודה רבה לחבר הכנסת ניסים ואטורי

אוריאל בוסו:  אני מבין שחברת הכנסת שרן השכל טרם מצאה אפשרות

אוריאל בוסו:  אני בטוח שאם אני הייתי יורד כמה דקות להיות בייביסיטר היא לא הייתה בוכה, שלוש-ארבע דקות

אוריאל בוסו:  גידלתי ילדים וילדות ונכדים

אוריאל בוסו:  אני רק חושב אם הרב אייכלר היה מגיע לכאן עם 81 נכדים

אוריאל בוסו:       יש רשימת דוברים? טוב, מאחר שיש רשימת דוברים שהם בכלל לא נוכחים באולם, אז אני לא אקריא את שמם

אוריאל בוסו:  אני מבין שאין כאן מישהו באולם שרשום והוא נמצא, אני לא צריך גם להקריא את השמות

אוריאל בוסו:       חברי הכנסת, אנחנו נעבור להצבעה על הצעת חוק לתיקון פקודת המועצות המקומיות (מס' 79) (אחוז החסימה בבחירות לוועד מקומי), התשפ"ג–2023, של חברי הכנסת שרן מרים השכל וניסים ואטורי

אוריאל בוסו:  הצבעה

אוריאל בוסו:  רגע, אולי היא רוצה להצביע על החוק שלה? האם אתם רוצים לקרוא לה? את רוצה לקרוא לה להצביע לפחות? לפחות זה, זה כן אפשרי, היא נמצאת באולם

אוריאל בוסו:  היא יצאה בכלל? אני ממש מתנצל, אבל כולכם יודעים שאני פועל על פי תקנונים והוראות משפטיות, למרות הרגישות

אוריאל בוסו:  היא איננה

אוריאל בוסו:       חברי הכנסת, נעבור להצבעה, ברשותכם

אוריאל בוסו:  חבר הכנסת אזולאי יתפוס את מקומו

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 4 

אוריאל בוסו: נמנעים – אין  

אוריאל בוסו: ארבעה בעד, אין מתנגדים, אין נמנעים

אוריאל בוסו:  אני קובע שהצעת החוק לתיקון פקודת המועצות המקומיות (מס' 79) (אחוז החסימה בבחירות לוועד מקומי), התשפ"ג–2023, של חברי הכנסת שרן מרים השכל וניסים ואטורי התקבלה בקריאה ראשונה ותחזור לדיון בוועדת הפנים והגנת הסביבה להכנתה לקריאה השנייה והשלישית

אוריאל בוסו: [הצעת חוק פ/25/2051; נספחות

אוריאל בוסו: ] 

אוריאל בוסו: חברי הכנסת, נעבור לסעיף הבא על סדר-היום: הצעת חוק הגנת הצרכן (תיקון מס' 68) (שירות טלפוני לביטול עסקה עם חברת תעופה), התשפ"ג–2023, של חברת הכנסת חוה אתי עטייה בקריאה הראשונה

אוריאל בוסו:  אני מזמין את חברת הכנסת חוה אתי עטייה להציג את הצעת החוק

אוריאל בוסו:  עד עשר דקות לרשותך, ככל שתנצלי את מרב הזמן ולא תעכבי את השר אבל

חוה אתי עטייה: אדוני היושב-ראש, כנסת נכבדה, אדוני שר התיירות מר חיים כץ, מכובדיי כולם, הצעת החוק המובאת לפניכם לאישור עוסקת במתן שירות טלפוני לביטול עסקה עם חברות התעופה בישראל

חוה אתי עטייה:  אני עמלה על ההצעה הזאת יותר משנה

חוה אתי עטייה:  הגשתי את הצעת החוק בעקבות תלונות רבות מצרכנים על זמני המתנה ארוכים מאוד

חוה אתי עטייה:       אדוני שר התיירות, בשנת 2005 חוקקת את התיקון לחוק הגנת הצרכן שלפיו עוסק יספק שירות טלפוני חינם למענה אנושי ומקצועי לכל פנייה של צרכן, אך החוק שחוקקת מתייחס אך ורק אל ספקי שירות חיוניים שיהיו מחויבים במתן מענה לצרכנים בפרק זמן סביר, לדוגמה חברת בזק, שירות גישה לאינטרנט, ספק גז, ספק מים, שידורי כבלים, שידורי לוויין, ספק שירות חשמל

חוה אתי עטייה:  חשוב לציין כי חברות התעופה בארץ הוחרגו ולא נכללו בקבוצת ספקי השירות החיוניים

חוה אתי עטייה:  אני מקווה כי הצעת החוק שאני יוזמת תשלים את הצעת החוק שלך ותיתן מענה למעוניינים לבטל עסקה שנעשתה עם חברות התעופה בארץ

חוה אתי עטייה:       לפי ההצעה המגובשת, יש להחיל את הוראות החוק לעניין מתן שירות טלפוני חינם גם על כל חברות התעופה בישראל

חוה אתי עטייה:  ראשית, החובה להפעיל שירות טלפוני חינם תחול רק על מתן מענה לפניות בנושא ביטול עסקה שנעשתה ישירות מול חברת התעופה, וההוראה המאפשרת חריגה מזמן ההמתנה למענה לא תחול לגבי חברות התעופה; שנית, משך זמן ההמתנה המרבי לקבלת מענה אנושי יהיה שמונה דקות; שלישית, תחילתו של חוק זה חמישה חודשים מיום פרסומו, והוא יחול גם על עסקאות שנעשו לפני תחילתו

חוה אתי עטייה:      בעת הכנת הצעת החוק לקריאה שנייה ושלישית נדון בוועדת הכלכלה בכל הנושאים שיועלו בה

חוה אתי עטייה:  רבים מאיתנו נתקלו בביטול עסקה מול חברות תעופה

חוה אתי עטייה:  דוגמאות לביטול עסקה היו עקב מגפת הקורונה, עקב אזהרת מסע לטורקיה בשל איום טרור או בשל רעידת האדמה שפקדה אותם

חוה אתי עטייה:  מאות אזרחים ישראלים שרכשו כרטיסי טיסה בחברות תעופה ישראליות הפכו בן רגע לתלויים בחסדיהן של חברות התעופה בשל סירוב להעניק להם החזר כספי על ביטול כרטיסי הטיסה

חוה אתי עטייה:  כסף רב מכיסו של האזרח הקטן בוזבז לשווא, ולא הוחזר כספו

חוה אתי עטייה:       לפעמים חברות התעופה מפנות את האזרחים לשלוח ווטסאפ במקום למענה טלפוני אנושי, אך אוריינות דיגיטלית אינה נחלת כלל הציבור כולו; ישנן אוכלוסיית – למשל אזרחים ותיקים, אנשים עם מוגבלות – שמתקשות להתמודד עם אוריינות דיגיטלית

חוה אתי עטייה:  לפיכך, חייבים להעמיד לרשותם שלוחה טלפונית לקבלת מענה אנושי

חוה אתי עטייה:  עליי לציין כי אין בכוונתי לפגוע בחברות התעופה הישראליות

חוה אתי עטייה:  אני מנסה לשפר ולייעל את השירות לצרכנים בעת ביטול עסקה מול חברות התעופה

חוה אתי עטייה:  הצעת החוק תביא לפתרון כשל צרכני, תביא לחיזוק אמון הציבור ביצרנים ובחברות השיווק ותעודד גם את מעגל הרכישות בעתיד

חוה אתי עטייה:       אני מודה לשר הכלכלה והתעשייה חבר הכנסת ניר ברקת על תמיכתו בהצעה ואישורה; אני מודה לשר המשפטים חבר הכנסת יריב לוין; אני מודה גם לשר התיירות מר חיים כץ, וכמובן ליו"ר ועדת הכלכלה חבר הכנסת דוד ביטן, על קידום הצעת החוק והכנתה לקריאה שנייה ושלישית

חוה אתי עטייה:       אנו נמצאים בתחילתה של עונת השיא, שהיא עונת הקיץ ועונת החגים שיבואו עלינו לטובה

חוה אתי עטייה:  על פי הפרסומים באמצעי התקשורת, בעונות הללו צפויים לעבור בנתב"ג אנשים רבים מאוד

חוה אתי עטייה:  לפיכך, הצעת החוק שלי, מתן מענה שירות טלפוני לביטול עסקה עם חברות תעופה בארץ, רלוונטית מתמיד ואף מתבקשת

חוה אתי עטייה:  אני מודה לכם ומבקשת את תמיכתכם בהצעת החוק החשובה הזאת

חוה אתי עטייה:  תודה רבה

אוריאל בוסו: תודה רבה לחברת הכנסת חוה אתי עטייה, על הצעת החוק הבאמת-חשובה, עסקאות שהיום עושים בתיירות וכו'

אוריאל בוסו:  חברי הכנסת, אני אפילו לא צריך לקרוא את שמות המבקשים רשות דיבור, מאחר שאינם נוכחים כאן באולם

אוריאל בוסו:       אני מבין שאין צורך לסכם, אז חברי הכנסת, נעבור להצבעה על הצעת חוק הגנת הצרכן (תיקון מס' 68) (שירות טלפוני לביטול עסקה עם חברת תעופה), התשפ"ג–2023, של חברת הכנסת חוה אתי עטייה

אוריאל בוסו:  הצבעה

אוריאל בוסו:  אני רק אומר שאם חברת הכנסת שרן מרים השכל תיכנס, לאחר שהלכה להשכיב את הילדה, אאפשר לה לעלות על הדוכן, לפנים משורת הדין, להציג את הדברים, למרות שזה עבר

אוריאל בוסו:  נמתין לה, אבל בינתיים היא לא באה

אוריאל בוסו: בעד ההצעה להעביר את הצעת החוק לוועדה – 5 

אוריאל בוסו: נמנעים – אין 

אוריאל בוסו: להלן תוצאות ההצבעה: חמישה בעד, אין מתנגדים, אין נמנעים

אוריאל בוסו:  אני קובע שהצעת חוק הגנת הצרכן (תיקון מס' 68) (שירות טלפוני לביטול עסקה עם חברת תעופה), התשפ"ג–2023, של חברת הכנסת חוה אתי עטייה, התקבלה בקריאה הראשונה ותחזור לדיון בוועדת הכלכלה להכנתה לקריאה השנייה והשלישית

אוריאל בוסו:  כמובן שבעצה עם יושב-ראש הכנסת חבר הכנסת אמיר אוחנה נאפשר, לפנים משורת הדין – אבל אני מבין שהיא איננה כאן

אוריאל בוסו:       ולכן, חברי הכנסת, תם סדר-היום

אוריאל בוסו:  הישיבה הבאה תתקיים מחר, אם ירצה השם, יום רביעי, ט' בתמוז התשפ"ג, 28 ביוני 2023, בשעה 11:00

אוריאל בוסו:  ישיבה זו נעולה